باشوور خۆی بە دەست دواكەوتووییوە دا\nئەو راستییەی دوای چواریەكە سەتەیەك لە تاقیكردنەوەی خۆبەڕێوەبردنی كوردیدا، بە زەقی كەوتە روو، ئەوەیە ئێمە خەونمان بە نەبوونی یاسا و دەسەڵات (بە واتەی كاربگێڕیی دەوڵەتی)وە بینیوە نەك رزگاری لە یاسای دەوڵەتی داگیركەر وەك بانگەواشەمان دەكرد. دەبێ بە داخ و كەسەرەوە ددانی پێدا بنێین، نێوانی ئەوەی دەمانوت لەگەڵ ئەوەیدا كردمان ئاسمان و رێسمان بوو، باشترین نموونەش لە كێشەی ژندایە. هێندە ژنەی لە ماوەی نێوان سەرەتای ساڵی نەوت و یەكەوە تا بنەتای ئەم 2016یە، بە دەستی كەسوكارەوە هاتوونەتە كوشتن، بە درێژای چەند سەتەیەك رووی نەداوە. تەنانەت یۆلیس و راگەیاندنیش لە خزمەتی ئەم بۆشاییی دەسەڵاتەدان و دەری خست حزبی كوردی، لە هیچ خەمێكی كۆمەڵایەتیدا نییە، با بە نموونەیەك دەست پێ بكەم:\nپێش چەند ساڵێك، سەرلەبەیانییەك پێوەندیم بە هاوەڵێكی بەرپرسەوە كرد، وەڵامی نەدایەوە هەرچەندە كەسێكی خێرا وەڵامیشە. لای ئێوارە خۆی پێوەندیی كردەوە. وتم حزب سەرقاڵ دیارە؟ وتی باوەڕ بكە پێنجی بەیانی نووستووم. "خێر؟" وتم. بەسەرهاتی ئەو كوڕ و كچەی گێڕایەوە، كە بە یەكەوە هەڵاتبوون. وتی چوارسەت پیاو لە كۆبوونەوەدا بوون. "جا بڕیارەكە چی بوو؟" پرسیم. "بڕیار بڕیاری جڤاكی كوردییە خۆت دەزانی" وەڵامی دامەوە. "ئەدی بڕیاری حزب؟" پرسیم. "حزب ناتوانێ لە بڕیاری جڤاك هەڵگەڕێتەوە" وتی. وتم گوێ بگرە هەڤاڵ، من لەم ساتەوە حزبی نیم، حزبێك لە كۆبوونەوەی كوشتنی دوو ئاشقدا بەشدار ببێ، منی تێدا نابم. وتی تۆ بوویتایە چیت دەكرد؟ وتم كۆنسوڵگەی ئەمەریكە پێنسەت مەتر لە هەردووكمانەوە دوورە، بنكەی دەرهێنانی پاسپۆرتیش هەر هێندە دەبێ، من بوومایە بە دانەڕۆژێك سواری باڵەفڕەم دەكردن بەرەو ئەوپەڕی دنیا، جڤاكی كوردیش با لێرە بۆ خۆی تێر هەڵپەڕیایە.\nبزاوی رزگاریی گەلان تەنیا بۆ گۆڕینی باری سیاسی سەر هەڵناگرێ. ئەو بزاوە، هەڵگری خەمی تریشە، لە پێشیاندا گۆڕینی كۆمەڵگە. هیچ چتێك كوردی رۆئاوا نەكا بە دەوڵەت، یەكسانیی نێر و مێ دەیكا، كە روومەتی ئەوانی لە دنیادا گەیاندووە بە لووتكە. ساڵی 2001 بە دواوە حكوومەتی هەرێم كۆمەڵێك یاسا و بڕیاری بۆ بەرگری لە مافی ژن دەركرد. نێچیرڤان بارزانی وتی: پرسی ژن بووە بە لەكەیەك بە توێڵی كۆمەڵگەی كوردستانەوە، دەبێ بیسڕینەوە. بەڵام بڕیار و یاسا هەر لەسەر پەڕە مانەوە و یەكبینەی توندتیژیش زیاتر هەڵكشا. نموونەیەكی ئەرێنی دەهێنمەوە، كە سەرۆك مەسعوود بارزانی لە بارەی بارزانیی باوكەوە دەیگێڕیتەوە. لە كاروانێكی گەورەی پێشمەرگەدا لە شوێنێكەوە بۆ شوێنێك، بە ئاوەدانییەكدا رادەبوون. كچێك بە هەڵەداوان دێت بە پیریانەوە دەزانێ بارزانییان لەگەڵدایە، دەڵێ دەمەوێ بیبینم كێشەم هەیە. پێشمەرگەی پاسەوان ناهێڵن. بارزانی گوێی لە دەنگ و داوای كچەكە دەبێ، دەڵێ: رێی بدەن با بێ. كچەكە دێ، "دایكم نەماوە و باوكیشم پیرە، دەیەوێ بە ژنبەژنە بمدات بە یەكێكی وەك خۆی" سكاڵا دەكا. بارزانی دەپرسێ ئاخۆ كەسێك هەیە حەز بكا شووی پێ بكا؟ كچەكە دەڵێ: بەڵێ، شوانێكە.\nبارزانی لادەداتە مزگەوتەكەی لادێ و بە دوای باوكی كچەكەدا دەنێرێ. باوكە دەڵێ دەزانم كارێكی هەڵەیە بەڵام چارەی ترم نییە، ژنهێنان دە دیناری دەوێ. بارزانی پارەی جیازیی ژن دەدا بە كابرا، بە دوای شوانە و مەلاشدا دەنێرێ. لەوێ ناڕوا تا مارەی ئەو دوو ئەویندارە نەبڕێ. ئەمەش كاتێكی زۆر دەبا و ئەوانەی لەگەڵ بارزانیدا دەبن، لە سەرەتاوە ئەم لادانەیان پێ خۆش نابێ لەبەرئەوەی لەو ئەركەی بۆی هاتبوون درەنگ دەكەوتن، بەڵام بەلای بارزانییەوە ئەم ئەركە گەورەتر دەبێ لەوەی بۆی دەچوون. ببوورن لێم، لەم دوورەوە دەستم نەگەیی بە كتێبەكەی سەرۆك مەسعوود بارزانی بۆ ئەوەی چیڕۆكەكە بە زوانی خۆی بگوازمەوە. بەسەرهاتی تریش لەو كتێبەدا هەن، كە نامەی بارزانیی باوك لەبارەی كێشەی ژنەوە دەگەینن. چەند وەستانەوەیەكی كاك مەسعوودیشم لەبارەی ژنەوە بینیوە، بەڵام هیچیان دانەبەزین بۆ ناو سیستەم. بارزانیی مەزن جڤاكی پێشكەوتووی زۆر بینیبوو، كوردەواریی خۆیشمان لەو سەردەمانەدا باشتر لەمڕۆ مامەڵەی ئافرەتی دەكرد. كوردەواریی ئێستا ملی رێگەی بەرەودواوەی گرتووە، كە بەڕاستیش وایە"پرسی ژن بووە بە لەكەیەك بە ناوچەوانی كۆمەڵگە و حكوومەتی كوردییەوە". پێتان وا نەبێ ئەم هەمكە بیانییە، بە تایبەتی كۆنسوڵگەی وڵاتانی ئەوروپا، رۆژانە ئەو دەنگوباسەیلە مووبەموو نانێرنەوە.\nلەمەوبەر جارێكی تریش وتە گرینگەكەی مارتن ڤان براونێسنم هێناوەتەوە، كە دەڵێ: كوردەواری لە سەردەمی بارزانیدا لە خێڵەوە بوو بە نەتەوە، بەڵام دوای كۆچكردنی، گەڕانەوە بۆ خێڵ. ئەوانەی شوێنی كاروانەكەی بارزانییان گرتەوە نەیانتوانی دەسكەوت بپارێزن، هەر مەبەستم پارتی نییە لێرەدا، یەكێتی و گۆڕان و هەموو ئەوانی تریش لە هەناوی ئەو كاروانەوە هاتوون و 25 ساڵ زیاترە هەرێمی كوردستانیان كردووە بە گۆڕەپانێكی بەرەڵای ژنكوشتن، كە ئەمەش لە (بۆشاییی دەسەڵات) بەولاوە هیچ ناوێكی تر هەڵناگرێ. پۆلیس و راگەیاندن، كە پێویست بوو داڵدەی مافی ژن بن، ئەركی پاراستنی ئەم بەرەڵایییەیان لە ئەستۆ گرتووە وەك لەم رۆژانەدا فرەپاتیان كردەوە.\nلە كۆمەڵگەی ئەم سەردەمەی كوردستاندا، ماڵباتێك رێز لە مافی ژن و كچانی خۆی بگرێ، لە هەموو لاوە بە چاوی سووك سەیری دەكەن. پیاوی كورد بزانێ هاوەڵەكەی لەگەڵ ژندا باشە، یەكبینە تیر و تانەی لێ دەدا. رۆشنبیرەكە خراتریشە. جێی خۆیەتی لێرەدا نموونەیەك لە رۆشنبیر بگێڕمەوە، كە ساڵەیلی ساڵ خەمم پێوە خواردووە، ئەویش ئەو چیڕۆكەیە مام هەژار لەبارەی محەمەد تۆفیق وردییەوە باسی دەكا. مام هەژاری كەڵەبنووس و باوكی رێنیسانسی زمانی كوردی، تەنیا بۆ ئەوەی گاڵتە بە حزبی شیوعی بكات چیڕۆكێكی بۆ هەڵدەبەستێ. دەڵێ: حزبی شیوعی ئافرەتێكی عەرەبیان لە بەغدا لە وردی مارە بڕیبوو، پاشان وردی بۆ ماوەیەك بە سەردان چوو بۆ تاران، كە هاتەوە ژنەكەیان دابوو بە یەكێكی تر، وتبوویان "لەبەرئەوەی زۆرت پێ چووە". ئەم هەڵبەستەیە باشترین بەڵگەیە، كە پیاوی كورد، رۆشنبیرەكەی زیاتر، گاڵتە بە یەكسانیی ژن و پیاو دەكا. ئەو قسەیەی كەوتە پاڵ سروە عەبدولواحید، هەزار جار خۆم لە راگەیاندنم بیستووە و بەرزەكی بانان (وەك بەدیهییە) تێ پەڕیوە. لەبەرئەوە با بزانێ ئەم دەسەڵاتە سیاسییەی لەمەڕ خۆمان، لە پرسی ژندا لە دزێوترین سەرەنوێڵكی مێژوو شوێنی خۆی گرتووە. ئەوەی ئەم بەرەڵایییەشی زیاتر هێناوەتە گۆڕێ، راستیت دەوێ شوێنەواری پاشەكشەی بزاوی چەپە، كە ئەمە كەلەبەرێك بوو جەهلی ئاینی پڕی كردەوە. بیبینە كوردی رۆئاوا چۆن بوون بە جێی سەرسوڕمانی مرۆڤایەتی، باشووری خۆیشمان خۆی بە دەست دواكەوتووییوە دا، هەی لە منی كەوێ.


ئه‌م ڕاگه‌یاندنه به ئیمه‌یڵ له لایه‌ن گوته‌بێژی تاڵیبان زه‌بیحوڵڵا موجاهد بڵاوکرایه‌وه.\nئه‌و هه‌روه‌ها گوتی وه‌ک به‌شێک له گفتوگۆی ئاشتی تاڵیبان داوای ئازادکرانی ئه‌و گیراوانه ده‌کات که له گرتووخانه‌ی گوانتانامۆ له لایه‌ن ئه‌مه‌ریکاوه ده‌سـگیرکراون.\nله مانگی 12، جێگری سه‌رۆکی ئه‌مه‌ریکا جۆ بایدن گوتی تاڵیبانی ئه‌فغانستان دوژمنی ئه‌مه‌ریکا نییه و ئه‌م کۆمه‌ڵه یاخیبووه هه‌ڕه‌شه نییه له‌سه‌ر ئه‌مه‌ریکا مه‌گه‌ر ئه‌وه‌ی داڵده‌ی تێرۆریستانی ئه‌لقاعیده بدات.\nله پاش هێرشه تێرۆریستییه‌کانی 11 ی سپته‌مبه‌ری 2001 کرانه سه‌ر ئه‌مه‌ریکا، هێزی نێونه‌ته‌ویی به ڕێبه‌رایه‌تی ئه‌مه‌ریکا حکومه‌تی تاڵیبانی ئه‌فغانستانیان ڕووخاند. ئه‌لقاعیده هێرشه‌کانی کرده سه‌ر ئه‌مه‌ریکا و که‌مپی ڕاهێنانی له ئه‌فغانستان هه‌بوون.


ئایا تورکیا عەفرین داگیردەکات؟ – Standard Kurd\nلەلایەن ستاندار Posted on كانونی دووه‌م 15, 2018 2342 جار بینراوە 0 سەرنج\nڕۆژی١٣ی جانواری ٢٠١٨ لە کۆبونەوەیەکیدا سەرۆک کۆماری تورکیا ڕەجەب تەییب ئەردۆغان لە شاری ئەڵازغ ھەڕەشەی وێرانکردنی عەفرینی کرد وھەروەھا باسی لە بەڵێنەکانی ئەمریکا کرد لە ڕابوردو بۆ ڕادەستکردنەوەی شاری مەنبەج و بەزمانێکی ھەرەشەئامێزانە گوتی: (حەوتویەک ناخایەنێ، دەزانین چیتان بەسەردێنین)!!\nمرۆڤ دەبێ بە مێشکێکی فێنک و ئارام سەرجەم زانیاری و پێشوەچونەکان کۆبکاتەوە و وەڵامی پرسیارەکان بداتەوە. جگە لە ھەڕەشەی تورکیا لەسەر عەفرین، پێشکەوتنی دیکە لە ئارادان وەک ئەوەی ئێستا لە ئیدلیب دەیانبینین، ناتوانین فەرامۆشیان بکەین.\nتا عەفرین لە ژێر دەستی ی پ گ دابێ، بۆ ئەردۆغان کابوسە، چونکە تایبەتمەندی عەفرین، جگە لەوەی نزیکترین شاری کوردانە لە نزیک دەریای سپی ناوەڕاست، ھاوکات ھەرسێ کانتۆنەکان بەیەکەوە دەبەستێتەوە و ڕۆژئاوا دەکاتە دراوسێیەکی ھەمیشەیی سەرجەم شارەکانی باکوری کوردستان. بۆ ئەوەی ئەردۆغان ئەو کابوسە لە کۆڵ خۆی بکاتەوە، لە پێشوودا ئامادە بوە خۆی مەحکومی سەرجەم یارییەکانی ڕوسیا بکات، لە ھەموشیان گرینگتر، ناچارکردنی جیھادیەکان بو بۆ چۆڵکردنی شاری حەلەب. لە ئەنجامی ئەو یارییەدا ڕوسیا گڵۆپی سەوزی بۆ تورکیا ھەڵکرد تاکو، شاری جەرابلوس و الباب داگیربکات و بەو شێوەیە عەفرین دوای داعش ھەر بە ئابڵۆقەداری مایەوە. ئەو پیلانەی تورکیا بە نیمچە سەرکەوتویی مایەوە و تورکیا ھەوڵی دا لە ڕێگای تەل ڕەفعەت و مەناغ تەواوی ڕێگاکانی عەفرین، بخاتە ژێر دەستی خۆی.\nئەوەی لە ئەنجامدا دەرکەوت، دیمەشق و مۆسکۆ ئەو داخوازییەی تورکیایان قەبوڵ نەکرد و سوپای سوریا لەچەند ڕۆژێ ڕابوردودا لە پڕ ھێرشی کردە سەر ناوچەکانی ئیدلیب توانی ناوچەیەک لە نێوان ھێزەکانی سەربە تورکیا “قەڵغانی فورات” و ” ی پ گ-عەفرین” دا لە ڕۆژئاوای شاری عەفرین سازبکات. بەوشێوەیە سوریا و ڕوسیا، لەو ناوچەیەدا ھێزەکانی سەربە تورکیایان لە عەفرین دابڕی، ئەوەش ئەنکەرەی تەواو شێواند.\nڕییکەوتن/ڕێکنەکەوتنی ئەستانەو گرێکوێرەی ال قاعیدە لە ئیدلیب\nدوای ئەوەی ساڵی پار تورکیا توانی ماوەیەکی درێژ لەگەڵ ئێران و مۆسکۆ لە شاری ئەستانەی کازاکیستان کۆببێتەوەو کۆمەڵێک ڕێککەوت ئیمزا بکەن، بزە و خەندە ھاتنە سەر لێوەکانی ئەردۆغان. لە ڕاستیدا مۆسکۆ ئەنکەرەی ڕاسپارد تاکو گروپەکانی ئیدلیب کە لەسەر خەتی ال قاعیدە دا دەڕۆن و گرینگرینیان ” ھیئە تحریر الشام ” ە بەتەواوی لە قازانجی مۆسکۆ بێ پەڕوباڵ بکات. کۆبونەوەکانی ئەستانە لە مانگی سێپتامبەری ٢٠١٧ دا دەستیان پێکرد، بەڵام لە کۆتایی ٢٠١٧ دا، ساردوسوڕیەک بە ئەستانەوە دیار بو و خەندەی سەر لێوەکانی سوڵتان کەمتر ئەگەشانەوە. ئەوکاتە زانرا کە ڕوسیا ڕێگا بە تورکیا نادات بچێتە ناو عەفرین. ڕوسەکان زۆر جاریش بەشێوەیەک لە شێوەکان نەیاندەشاردەوە کە ئەوان بەتەنیا ڕێگا دەدەن تورکیا لە ئیدلیب ڕۆڵی ناوبژیوانی بگێڕێ بۆ سازکردنی ناوچەیەکی ئارام و بۆ ئەو مەبەستە دەتوانێ بەتەنیا چاودێری سەربازی ڕەوانەی ھەرێمی ئیدلیب بکات نەک ھێزێکی حەشمەت لەوێ کۆبکاتەوە.\nدوای ئەو بینیمان لە مانگی ئۆکتۆبەری ساڵی پاردا تورکیا ھێزێکی زۆری بردە ناو خاکی سوریا، مۆسکۆ ھەستی کرد کە تورکیا لە جیاتی چاودێری گروپە توندڕەوەکان، ئامادەکاری دەکات بۆ ئابڵۆقەدانی یەکجارەکی عەفرین.\nلە ١٠ی مانگی جانواری ئەم ساڵدا ٢٠١٨ سوپای سوریا کە لە شەڕەکانی دێرەزوور و حەما سەرکەوتنی بەدەستھێنابو، بە خێراییەکی سەرسوڕھێنەرەوە، ھێرشی کردە سەر ئیدلیب و فڕۆکەخانەی سەربازی زوھووری لە توندڕەوەکان سەندەوە.\nبە تێڕوانینی خۆم ئەوە ئەنجامی کۆتاییەکەی ئەستانەیە کە بڕیاربو لە شاری سۆچی ھەرسێ لایەن “ئەنکەرە، مۆسکۆ و تەھران” بەرھەمەکەی بخۆن. ئێران و تورکیا بۆ جاری دووەم پەسەندیان نەبو “پ ی د” بە فەرمی بانگی کۆبونەوەی سۆچی بکرێ. ئەمریکاش سورە لەسەر ڕێککەوتنی جنێف لە جیاتی سۆچی. وادیارە ڕوسیا ئەزانێ کە تورکیا لەلایەک لە جیاتی بێدەنگکردنی جیھادیەکانی ئیدلیب، قەڵەویان دەکات. لەلایەکەی دیکەش ئەنکەرە ھەوڵی داگیرکردنی عەفرین دەدات و کوردانیش ئەو تاوانە دەخەنە ئەستۆی ڕوسیا. لە ھەمان کاتدا ئەنکەرە بە ھەڵوێستەکانی وەک ئەوەی “ڕێگا نادەم پەیەدە بەشداری ھیچ کۆبونەوەیەکی ئاشتی بکات”، پیالانەکانی ڕوسیا لە سوریا دەخاتە ناو مەنجەڵێکی ئاوی ساردەوە، چونکە ڕوسیا دەزانێ بەبێ کورد ئامانجەکانی بۆ ئاشتی لە سوریا نایەنە دی. جگە لەوە ئیتر تورکیا بۆ ڕوسیا گرینگی جارانی نەماوە چونکە ڕوسەکان دەزانن کۆنفرانسی سۆچی دەتوانێ، دەنگی چەکەکان کەمتر بکاتەوە، بەڵام ناتوانێ ئەنجامێکی گشتی لەگەڵ خۆیدا بێنێ، ئەگەر ھێزە کوردیەکان و خۆرئاوا پشتگیری لێ نەکەن.\nجیێگری وەزیری دەرەوەی ئەمریاک دیفید ساترفیلد لە ١١ی جانواری ئەمساڵدا گوتی: “لە سوریا ناچنە دەرەوە و ئەمریکا سورە لەسەر ڕێککەوتنی جنێف لەژێر سەرپەرشتی نەتەوەیەکگرتوەکان، ھاوکات حیزب اللەی لوبنانی بە ئامانج نیشاندا”. ئەگەرچی ئەو لێدوانەی ئەمریکا ڕوونە، بەڵام لە ھەمان کاتدا دەنگۆی دیداری نھێنی چڕوپڕ لەنێوان ئەمریکا و سوپای ئازادی سوریا کە دوژمنی ھێزەکانی دیموکراتی سوریان، لە ئارادایە. ئەو زانیاریانە تا چەند ڕاستن نازانین، بەڵام لەبەر ئەوەی ئەگەری شەڕێکی ئەمریکا و ئیسرائیل و سعودیە لە گەڵ لایەنەکانی سەربە ئێران لە سوریا لە ئارادایە، ئەکرێ ڕاستی خۆیان ھەبێ.\nلە ڕۆژی ٩ئ جانواری ٢٠١٨ وەزارەتی دەرەوەی تورکیا بانگی ھەریەکە لە باڵیۆزەکانی ڕوسیا (ڕلیکسی إرخوف) و باڵیۆزی ئێران لە ئەنکەرە (محمد إبراھیم گاھریان فارد) کرد و پێیان ڕاگەیاندن کە ڕێککەوتنی ئەستانە لەلای ڕوسەکان، سوریا و ئێران جێبەجێ ناکرێ!!. لە ڕاستیدا وەزارەتی دەرەوەی تورکیا ڕاست دەکات، ھیچ شتێک بەناوی کۆبونەوەی ئەستانە لە ئارادا نەماوە. ئێستا سوپای سوریا بە یارمەتی ڕوسیا لەگەڵ سەرجەم ھێزەکانی سەربە ئەل قاعیدە و سوپای دووەمی ھێزەکانی ئازادی سوریا کە تورکیا پشتگیریان دەکات، لە شەڕدایە.\n-١٣ی جانواری لە کۆبونەوەیەکی ئەردۆغان لە شاری ئەڵازغ ھەڕەشەی وێرانکردنی عەفرین کرا و ھەروەھا باسی لە بەڵێنەکانی ئەمریکاش کرد بۆ ڕادەستکردنەوەی شاری مەنبەج و بەزمانێکی ھەرەشەئامێزانە گوتی: حەوتویەک ناخایەنێ، دەزانین چی دەکەین.!!\nئایا تورکیا ھەنگای کرداری دەنێ بۆ داگیرکردنی ناوەندی شاری عەفرین؟\nتا ئێستا نە لەلایەن ئەمریکا و نە لەلایەن ڕوسیاوە ھیچ گڵۆپێکی سەوز بۆ ھێرشی تورکیا بۆسەر عەفرین نابینین. تەنانەت بۆ ڕوسیا عەفرین زۆر گرینگترە لە ئەمریکا، ئەگەر ھاتو کوردەکان عەفرین لەدەست بدەن: شتێک نامێنێ، کوردەکان و ڕوسیا لە دەوری یەک کۆبکاتەوە و تەواوی کورد لە سوریا دەکەوێتە ژێر ھەژموونی ئەمریکا. کەواتە ئایا تورکیا سەری خۆی خواردوە یان سەری خۆی ئەخوات ئەگەر بەرەیەک لە عەفرین لەدژ خۆی بکاتەوە؟ ئایا ئەوکاتە شارەکانی دیکەی وەک جەرابلوس و ئیدلیب نابنە ئامانجی ھێزەکانی دیموکراتی سوریا کە ئەمریکا ڕاستەوخۆ لە پشتیانە؟ ئایا ئەوکاتە تورکیا جگە لە ئەمریکا و ئەوروپا، ڕوسیاش ناکاتە دوژمنی خۆی؟ وەڵامی ئەو پرسیارانە لە چەند ڕۆژی ئاییندەدا وەردەگرینەوە.\nبڵاوکراوەی پێشوولیستی رۆشنبیرانی ئازاد بۆ ھەڵبژاردنەکانی داھاتوی پەرلەمان\nبڵاوکراوەی نوێترملازم فەرامۆش په‌یامێك بڵاودەکاتەوە


چەند گوتنەكێن زانایان بەرانبەر پێغەمبەری (سلاڤ لێ بن) – مالپه‌رێ خابير\nسەرەتا / چەند گوتنەكێن زانایان بەرانبەر پێغەمبەری (سلاڤ لێ بن)\nأ.ن 2018-07-03\tهاوپۆلنه‌كراو لابردنی بۆچوون 295 بینین\nچەند گوتنەكێن زانایان بەرانبەر پێغەمبەری (سلاڤ لێ بن).\nئا: ردوان گوللی\n1- مهاتما غاندی :- سیاسه‌تمه‌دار و روناكبیری هندی یی ب ناف و ده‌نگ دبیژیت . من دفیا بزانم سه‌خله‌تیت وی زه‌لامی كه‌تیه دلی مه‌لاین كه‌سان بی كو هه‌ڤ كیڤ . باموه‌ری بو من جێ بی كو شیر\nنه‌رێك بی . ئیسلام جهێ خوه بگریت . به‌لێ بساده‌یا پێغه‌مبه‌ری سلاڤ لێ بن لگه‌ل راستیا وی د ژزڤاناندا و هه‌روه‌سا پاقژی و دلسوزیا وی بو هه‌ڤال و دویڤ چویێت وی و میراتیا وی و باوه‌ری یا وی ب\nخودێ و ب ناما وی . ئه‌ڤان سه‌خله‌تان هه‌میان رێك خوشكر و ئاسته‌نگ بوراندن . نه‌كو ب شیری پشتی ئه‌ز ژ به‌رگێ دووێ خلاس بیم ژ ژیانا پێغه‌مبه‌ری سلاڤ لێ بن . من خوه دیت خه‌مگین ژبه‌ر كو من\nگه‌له‌ك لسه‌ر ژیانا وی یا مه‌زن نزانی .\n2- راما كریشنا راو :- دبێژیت ئه‌م نه‌شێن ژیانا محمدی سلاڤ لێ بن ژ هه‌می لایانڤه بزانین . به‌لێ یا ئه‌ز دشێم پێشكێشی وی بكه‌م پچه‌ك ژ ژیانا وی یا ره‌نگاو ره‌نگ . محمد پێغه‌مبه‌ر سلاڤێت خودێ لێ\nبن محمد شه‌ركه‌ربی . محمد بازرگان بی . محمد سیاسه‌تمه‌دار بی . محمد بانگ هلدێر بی . محمد چاكسازی و كومه‌لایه‌تی بی . محمد خودانكه‌رێ سێوییان بی و به‌ره‌ڤان و پارێزه‌رێ به‌ندا بی .\nمحمد رزگار كه‌رێ ئافره‌تان بی . محمد دادوه‌ر بی . ئه‌ڤ رولێت جوان و قه‌شه‌نگ دهه‌می لایێت ژیانا مروڤایه‌تیێدا ئه‌وی هه‌ژی قاره‌مانیێ دكه‌ن .\n3- ساروجنی ندو :- هوزانڤانا هندستانێ د بێژیت . ئاینێ ( ئولێ ) ئیسلامێ یه‌كه‌م ئایینه گازیكری ژ بو دیموكراسیه‌تێ و په‌ره‌وكرنا وێ . ئه‌ڤ دیموكراسیه‌ته ده‌ست پێدكه‌ت ب كرنا پێنج نڤێژان ل\nمزگه‌فتێ . ده‌مێ گازیا نڤێژێ دهێته هه‌لدێران . كه‌سه‌كی گوندی ( هه‌ژار ) لگه‌ل شاهێ خوه د چه‌مینن و دانپێدانێ دكه‌ن كو خودێ مه‌زن ئه‌ڤا سه‌یر و عنتیكه بو من ئه‌ڤ ئێكگرتنا چ جاران و هه‌ر\nئێك وه‌سا هزر دكه‌ت برایێ یێ دی یه .\n4- مونگومری :- دبێژیت . ئاماده‌بوون و به‌رهه‌ڤبونا ڤی زه‌لامی ( پێغه‌مبه‌ری سلاڤ لێ بن ) و هه‌لگرتنا ئێش و ئازاران پێخه‌مه‌ت هزر و بیرێت وی . و سروشتی و ره‌وشتێت باش لده‌ڤ وان\nكه‌سێت باوه‌ری پێ ئینای و لدویڤ چویین و كری یه پێشه‌وا و سه‌ركرده بو خوه لگه‌ل ده‌ست كه‌فتیێت وی یێت ئێكجار مه‌زن ئه‌ڤه هه‌می گروڤه‌نه لسه‌ر دادی و پاقژیا كه‌سایه‌تیا وی یه . هێچ كه‌سه‌یاتیه‌ك ژ\nقاره‌مانێت مێژوویا روژئاڤا نه گه‌هشتینه رێزگرتنا هه‌ژی هه‌ر وه‌كی محمد سلاڤێت خودێ لسه‌ر بن گه‌هشتیێ .\n5- بوسورپ سمیپ :- دبێژیت . محمد سلاڤ لێ بن سه‌ركرده‌كێ سیاسی ( رامیاری ) و سه‌رداره‌كێ ( زعیما ) ئایینی بی دئێك ده‌مدا .هه‌روه‌سا چ سوپایێن وه‌كی قه‌یسه‌ران نه‌بین و له‌شكه‌ر و پاسه‌وانێت تایبه‌ت ژی نه‌بین و هه‌روه‌سا قه‌سرێت مه‌زن و ئاسێ . ئه‌گه‌ر ئێك بێژیت من ده‌ست هه‌لات یا كری ب هاریكاریا خودێ ئه‌و محمده سلاڤ لێ بن\n. چونكه ئه‌و شیا ده‌ست هه‌لاتێ بگرت بێ كو تشتێت وێ هه‌بن و هه‌روه‌سا بێ هاریكاریا كه‌س و كارێن وی بو ڤێ ده‌ست هه‌لاتێ .\n6- سانت هیلر :- دبێژیت محمد سلاڤ لێ بن سه‌روكێ ده‌وله‌تێ بی و یێ هشیار بی لسه‌ر ژیانا خه‌لكی و ئازادیا وان . و ئه‌وی كه‌سێت گونه‌هباری دكرن لدویڤ وه‌ختێ خوه سزاددان كاودانێت ئه‌و كومێت\nگیانه‌وه‌را تێدا دژیان پێغه‌مبه‌ر ژی سلاڤ لێ بن دناڤ واندا دژیا . ئه‌و گازی كوربی ژبوو ئایینێ خودایی بتنێ و د گازیكرنا خودا یێ نه‌رم و هه‌دار كێش بی هه‌تا لگه‌ل دوژمنێت خوه ژی و د كه‌ساتیا وی دا دوو\nسه‌خله‌تێت هه‌ژی و ژێهاتی هه‌بین ژ بو مروڤایه‌تیێ ئه‌وژی ئه‌ڤه‌نه دادوه‌ری و دلوڤانی .\n7- الدكتور زویمر :- دبێژیت . هیچ گومان تێدا نینه كو محمد سلاڤ لێ بن مه‌زنترین سه‌ركردێ مسلمانا یێ ئایینیه . و راسته ئه‌م بێژین ئه‌و چاكسازه‌كێ ژێهاتی بی و ره‌وانبێژه‌كێ دیار بی\nو مێرخاسه‌كێ ب جه‌رگ بی و هزرڤانه‌كێ مه‌زن بی . و نه دروسته ئه‌م هیچ تشته‌كی ده‌رباره‌ی وی بێژین دژی ڤان سه‌خله‌تان . قورئانا بو وی هاتی و مێژوویا وی دیده‌ڤانن ب راستیا ڤێ گوتنێ .\n8- ادوار مونته :- دبێژیت . محمد سلاڤ لێ بن یێ هاتییه نیاسین ب دلسوزیا نیازێ و دلوڤانی یێ و دادپه‌روه‌ریێ دده‌ست هه‌لاتێدا . و پاقژیا هزركرنێ و دویڤ چونێ . ب گشتی محمد سلاڤ لێ بن\nپاقژترین و دیندارترین و دلوڤان ترین عه‌ره‌بێن سه‌رده‌مێ خوه بی . و ژ هه‌میان رژدتر بی لسه‌ر پێگیریكرنێ . به‌رێ عه‌ره‌بان دا ژیانه‌كێ ئه‌وان به‌ری هینگێ دخه‌ونادا ژی نه‌دیت . و ده‌وله‌ته‌كا وه‌ختێ ئاینێ\nبو وان دامه‌زراندن هه‌تا نوكه‌ژی یا به‌رده‌وامه .\n9- توماس كارلیل :- نڤیسه‌رێ بریتانی یێ بناڤ و ده‌نگ د بێژیت . قورئان ئوه په‌رتوكه یا ده‌رباره‌ی وێ دا دبێژیت (وفی ژلك فلیتنافس المتنافسون)\n10- غوته :- هزرڤانه‌كێ ئه‌لمانی یه دبێژیت . هه‌ر گاڤه‌كا ئه‌ز قورئانێ دخوینم ئه‌ز هه‌ست دكم گیانێ من یێت لڤلیت دناڤ له‌شێ مندا و هه‌روه‌سا دبێژیت قورئان په‌رتوكا نه و ئه‌ز وه‌سا باوه‌ریێ پێد هینم\nهه‌روه‌كی هه‌می مسلمان باوه‌ریێ پێدهینن .\n11- زانا بارتلمی هیلر :- دبێژیت . هیچ گومان تێدا نینه كو قورئان یا ژده‌ڤ خودێ هاتی و هیچ گومان د سه‌لماندنا په‌یاما محمد سلاڤ لێ بن نینه .\n12- گوته :- هزرڤان و هوزانڤانێ ناڤدارێ ئه‌لمانی ده‌مێ ژیێ وی گه‌هشتییه ( 70 ) سالیێ راگه‌هاندن ب ئاشكراهی ئه‌و دێ ئاهه‌نگه‌كا خوشكاندنێ دانیت د وێ شه‌ڤا پیروزدا یا قورئان تێدا هاتی\nخارێ بو محمد سلاڤ لێ بن .\n13- هانز كونج :- ماموستایێ لاهوتێ یێ سویسری دبێژیت من ڤه‌كولین كر و ئه‌ز لێ گه‌رهام د مێژوویێدا بلندترین سه‌خله‌تێت باش لده‌ڤ مروڤی . من دیتن لده‌ڤ پێغه‌مبه‌رێ عه‌ره‌بی محمدی سلاڤ\nلێ بن .\n14- گوته :- هوزانڤانێ مه‌زنێ ئه‌لمانی . دبێژیت . یاسا ( التشریع ) لروژئاڤا كێما سیتێدا هه‌نه هه‌مبه‌ری پره‌نسیپێت ئیسلامێ و ئه‌م خه‌لكێ ئه‌وروپا ب هه‌می تێگه‌هێت خوه هێشتا نه گه‌هشتینه وێ یا\nمحمد سلاڤ لێ بن گه‌هشتیێ و پاشی كه‌س نا گه‌هیتێ لپاشه‌روژێ .\nدواتر نابينايه‌ك و نابهيسه‌ك ب رێكا خوه پشته‌ڤانييا به‌رازيلێ دكت.\nدواتر پارتى و ئێكه‌تى ژبۆ لێكڤه‌كرنا پوستێن به‌غدا كوم دبن .


وتووێژی ئاشتی ڕۆژهه‌ڵاتی ناوه‌ڕاست بڕیاره له هه‌فته‌ی داهاتوودا ده‌ست پێ بكاته‌وه\nی مانگی شه‌ش ٢٢, ٢٠٠٧\nچوارلایه‌نی به‌شداربوو له وتووێژی ئاشتی ڕۆژهه‌ڵاتی ناوه‌ڕاست‌دا له ڕۆژی سێ شه‌ممه‌دا له ئورشه‌لیم كۆده‌بنه‌وه بۆ یه‌كه‌م وتووێژیان له‌و ده‌مه‌وه‌ی ملیتانه‌كانی گروپی حه‌ماس كۆنتڕۆڵی كه‌رتی غه‌زه‌یان گرته ده‌ست.\nئه‌مڕۆ هه‌ینی، كاربه‌ده‌ستان پشتڕاستیان كرده‌وه كه شاندی ووڵاته یه‌کگرتووه‌كانی ئه‌مریكا، نه‌ته‌وه‌یه‌كگرتووه‌كان، ڕوسیا و یه‌کێتی ئه‌وروپا باس له دووایین ڕووداوه‌كانی هه‌رێمه‌كه ده‌كه‌ن. ئه‌م كۆبونه‌وه‌یه دوابه‌دوای كوبونه‌وه‌یه‌کی یه‌ک ڕۆژی نێوان سه‌رۆك وه‌زیری ئیسرائیل ئیهۆد ئۆلمێرت و سه‌رۆكی فه‌له‌ستینی مه‌حمود عه‌باس له میسر دێت. نوێنه‌رانی میسر و ئوردنیش به‌شداری له‌و كۆبونه‌وه‌یه‌ی ڕۆژی دووشه‌ممه‌دا ده‌كه‌ن كه له شه‌ره‌م ئه‌لشێخی هاوینه هه‌واری میسر به‌ڕێوه ده‌چێت.\nجێی باسهه، هه‌وڵه‌كانی ئاشتی زۆر ئاڵۆزتربووه به‌هۆی بوونی دوو حكومه‌تی فه‌له‌ستینی. كه‌رتی غه‌زه له‌لایه‌ن حه‌ماسه‌وه حوكمڕانی ده‌کرێت و كه‌ناری ڕۆژئاواش له‌لایه‌ن گروپی فه‌تحی به‌ڕێز عه‌باسه‌وه به‌ڕێوه ده‌برێت. ووڵاته یه‌کگرتووه‌كانی ئه‌مریكا، ئیسرائیل و ووڵاته میانه‌ڕه‌وه‌كانی عه‌ره‌بیش هه‌وڵی پشتیوانی كردن له به‌ڕێز عه‌باس ده‌ده‌ن.


https://1baiser.com تورکیا، تا سەر ئێسقان دەوڵەتێکی ڕاسیستە |\nHome بیروڕا تورکیا، تا سەر ئێسقان دەوڵەتێکی ڕاسیستە\nڕاسیزمی تورکیا بەرامبەر، کورد، ئەرمەن، عەلەوی و ئەوانی تر، لە ئاستێکی قووڵی ئایدیۆلۆژیدا سیستماتیزە کراوە. لە ماوەی نزیکەی سەدەیەک لە تەمەنی دامەزراندنیدا، دەوڵەتی تورکی ڕوسووریی مرۆڤی لە تورکبووندا بینیوە و لە دەرەوەی ئەم بازنەیەدا هەموو شتێکی سڕیوەتەوە یان بێبەهای کردووە. پێش مۆدێرنەکردنی دەوڵەت و تەڵاقی کاتیی نێوان عوسمانیزم و سیستمی کۆماری، ساڵی ١٩١٥، جینۆسایدکردنی ئەرمەنەکان وەک ڕەگ و ڕیشەیەکی میژوویی، تیایدا ئایینی و نەتەوەیی، بە ئاشکرا لە ڕاسیزمی تورکیدا دەردەکەوێت، کە ئەمڕۆ ئەردۆگان میراتگریەتی.\nلە ماوەی هەشتا ساڵ تەمەنیدا، دیموکراسیەتی تورکیا لە سایەی حوکمڕانیی عەلمانیەتێکی میلیتاریدا، تا ئەو ئاستە بڕی دەکرد، دەست بۆ کێشەی کورد، جینۆسایدی ئەرمەنەکان، چەوساندنەوەی عەلەوییەکان و گۆڕانکاری دیموگرافی دژی کریستیانەکان نەبرێت. دوای گەیشتنیان بەحوکم، ئیسلامیەکان زەلکاوی ڕاسیزمی تورکیی لێخنتر دەکەن و، سیمای دەوڵەت و کۆمەڵگەو دامەزراوەکانی، دەبنە سێبەری هەر قسەیەک کە کەسێکی وەک ئەردۆگان بیکات.\nلە ئاستی تورکیدا، دەوڵەت بەئاسانی توانی گروپە جیاوازە کۆمەڵایەتی وکولتورییەکان داپڵۆسێت و لەکاریان بخات، لەئاستی مامەڵەکردن لەگەڵ ئەویتردا، بەتایبەتی لەگەڵ کورد، جێگەی سەرسوڕمان بو کە هەمو ئەو گروپە کۆمەڵایەتی و کولتوریانەی لە ئاستە تورکیەکەیدا داپڵۆسێنران، لە هاوپەیمانێتییەکدا لەگەڵ کورددا خۆیان گرتەوە. پارتی دیموکراتی گەلان، توانی ئەو ڕاستیە بسەلمێنێت. بۆیە لێرەوە، ڕاسیزم کە ئێستا لە قۆناغی پەرەسەندایە بۆ هێزێکی تێکەڵەی فاشی لە ئاین و نەتەوە، کورد لە هەمو ڕویەکەوەو لە هەمو شوینێکدا دەکاتە ئامانج.\nبنەما کلاسیکییەکانی ڕاسیزم لە توانایاندا نەبو کاراکتەری کورد بکەنە پەیکەرێک لە خوێی کۆڵۆنیلانیزمی تورکی و لە هەر کاتێکدا تورک بیەوێت بیتوێنێتەوە. لە خراپترین ئاستدا کەسایەتی کۆڵۆنیکراوی کورد لەبەرامبەر سیاسەتی سڕینەوە، بێدەنگی وەک بەرەنگاریی هەڵدەبژارد. لەونەیە ژمارەیەکی زۆر لە خوێنەرانی کورد ئاگاداری دەقێکی شانۆیی نوسەری بەناوبانگ و خاوەن خەڵاتی نۆبڵ، هارۆڵد پنتەر بن بە ناونیشانی (زمانی چیا).\nساڵی ١٩٨٨، دوای نوسەری بەریتانی هارۆڵد پنتەر لەگەڵ نوسەری بەناوبانگی ئەمریکی ئارتەر میللەر سەردانی تورکیا دەکەن، ماوەیەک لە سەفەرەکەیان لە ناوچەکانی کوردستان بەسەر دەبەن و لە نزیکەوە چاودێری سیاسەتی ڕاسیستانەی دەوڵەتی تورکیا دژی گەلی کوردستان دەکەن. دوای گەڕانەوەیان پنتەر دەقی شانۆیی (زمانی چیا) دەنوسێت کە تیایدا ئەوپەڕی تونێلی دنیابینییەکەی تورک تاریکەو هیچ نابینرێت. زۆر بەکورتی، چیرۆکی ئەم دەقە بەم شێوەیەیە:\nژنێکی کورد کە لە زمانی کوردی زیاتر هیچ نازانێت، لەگەڵ بوکەکەیدا لە ڕێگەدان بۆ سەردانیکردنی کوڕەکەی کە بەهۆی سیاسییەوە لە زینداندایە. هەر لە ڕێگەدا سەگی پۆلیس پەلاماریان دەدات و ئەوانیش سکاڵا لە سەر پۆلیش تۆمار دەکەن، چونکە سەگی ئەوان گەستونی، بەڵام یاسای دەوڵەت تەنها سکاڵا بەزمانی تورکی وەردەگرێت و زمانی ئەم ژنەو بوکەکەی زمانێکی چیاییە، بۆیە سکاڵاکەیان قبوڵ ناکرێت. هارۆڵد پنتەر هەر لێرەدا ناوەستێت و دەچێتە ئەوپەڕی ڕاسیزمەکەی دەوڵەتی تورکەکان، ئەویش ئەوەیە کە پۆلیس نەک تەنها سکاڵاکە قبوڵ ناکات، بەڵکو مەرجی ئەوەش بە سەر دایک و بوکەکەدا دەسەپێنێت لە کاتی سەردانەکەیاندا، کە نابێت بەم زمانە چیاییە قسە بکەن و کۆتایی دەقە شانۆییەکە کە دیداری دایکێک و کوڕەکەی و دەسگیرانەکەیەتی لە زینداندا، بە بێدەنگی کۆتایی پێدێت. ئەمە ئەو جۆرە بێدەنگییە بو کە وەک جۆرێک لە بەرگری تەماشای دەکەم.\nحکایەت و چیرۆک زۆرن، کە سیاسەتی ڕاسیستانەی ڕۆژانەی دەوڵەتی تورک بەرجەستە بکەن، لە هەندێ ئاستی ترسناکیدا مرۆڤەکان تێدەپەڕێنێت و دەگاتە سروشت و باڵندەو ئاژەڵی کێوی و ماڵی کە ناوی کوردستان هەڵدەگرن. لە دەیەی کۆتایی سەدەی ڕابورودودا، تورکیا بە ڕەسمی داوای لە ڕێکخراوی یۆنسکۆ کرد کە ناوی ڕێوی کوردستان لە لیستەکانی خۆیدا بسڕێتەوە. پێش ڕێفراندۆمی هەرێمی کوردستان، ئەردۆگان بەئاشکرا گاڵەتی بە سەرکردەکانی هەرێمی کوردستان کردو پێی وتن : ئێوە پیاوی دەوڵەتداریی نین. ئەمەش بەشێک بو لەو ڕوانگە ڕاسیستانەی کە تورک لێوەی تەماشای کورد دەکات.\nسلێمانی له دیدی توركیاوه


خالد شوانی :حه‌وت یاسای به‌عس ماوه هه‌ڵبوه‌شێندرێته‌وه، كه شه‌شیان بۆ كورد زۆر گرنگن\n" له‌و 137 یاسایه‌ی په‌رله‌مانی عێراق ، یه‌ك یاسا ده‌رنه‌چووه كه‌ده‌سه‌ڵاته‌كانی هه‌رێم كه‌مبكاته‌وه"\nواڵاپرێس/ ئاكۆ شوانی\nخالد شوانی ئه‌ندامی ئه‌نجومه‌نی نوێنه‌رانی عێراق، ئاماژه بۆ ئه‌وه ده‌كات، له‌ماوه‌ی چوار ساڵی رابردوودا، 137 یاسا له ئه‌نجومه‌نی نوینه‌رانی عێراق په‌سه‌ندكراوه، هیچكام له‌وانه دژی كه‌مكردنه‌وه‌ی ده‌سه‌ڵاته‌كانی حكومه‌تی كوردی نه‌بوون، ئه‌وه‌ش ده‌خاته روو له‌كۆی 14 یاسای ده‌سه‌ڵاتی پێشووی به‌عس، حه‌وت یاسایان هه‌ڵوه‌شاندۆته‌وه‌و حه‌وت یاسای تریش ماوه هه‌ڵبوه‌شێندرێته‌وه كه هه‌لوه‌شانه‌وه‌یان بۆ كورد زۆر گرنگه. ده‌رباره‌ی گرێبه‌سته نه‌وتیه‌كان و پێشمه‌رگه‌و ماده‌ی 140، شوانی ئه‌وه‌ی خسته روو، ئه‌و كێشانه په‌یوه‌ندی به‌هه‌ردوو حكومه‌تی مه‌ركه‌زی و حكومه‌تی هه‌رێمه‌وه هه‌یه و په‌یوه‌ندی به په‌رله‌مانی عێراقه‌وه نه‌بووه.\nسایتی واڵاپرێس: له‌ماوه‌ی ئه‌و چوار ساڵه‌ی په‌رله‌مانی عێراقدا، ئێوه وه‌كو لیستی هاوپه‌یمانی كوردستان توانیوتانه هیچ پرۆژه یاسایه‌ك ده‌ربكه‌ن، له‌گرنگترین كاره‌كانتان چی بوون؟\nشوانی: له‌و ماوه‌ی ئه‌و چوار ساڵه‌ی په‌رله‌ماندا ئێمه وه‌كو لیستی هاوپه‌یمانی ، توانیومانه به‌شێك له یاساكانی كۆنی عێراق، به تایبه‌تی یاساكانی به‌عس هه‌ڵبوه‌شێنیه‌وه‌نه‌وه، گۆڕینی ماده‌ی 24 به ماده‌ی 23. له‌سه‌ر یاسای هه‌ڵبژاردنه‌كانی 7/3/2010. وه‌كو لیستی هاوپه‌یمانی كورستنانیشن شه‌ڕێكی زۆرمان كرد، تاوه‌كو به‌و شێوه‌یه‌ی ئێستا به بێ كۆتا. قبوڵكرا, هه‌روه‌ها له‌و ماوه‌یه‌دا ئێمه توانیومانه له‌و 14 یاسایه‌ی قیاده سه‌وره حه‌وتیان هه‌ڵبوه‌شێنینه‌وه، برشیاره‌كانی مه‌جلس قیاده سه‌وره،كه هه‌ندێك له‌و بڕیارانه‌ش په‌یوه‌ندی به ته‌عریب كردنی شاری كه‌ركوكه‌وه هه‌یه. له‌وانه یاساكانی بریاری 42 ی 1986، كه‌باس له پێدانی ئیمتیازات به عه‌ره‌ب و لێسه‌ندنه‌وه‌ی زۆربه‌ی مافه‌كان له كورد، به‌تایبه‌تیش له كه‌ركوكدا. بڕیاری 199 كه تیایدا به‌شێكی زۆری خه‌ڵكی كوردی عه‌شائیری تێدا به عه‌ره‌بده‌كرا، بۆ ئه‌وه‌ی ئیمتیازی زیاتر وه‌ربگرن و مافی ژیانیان هه‌بێت له كه‌ركوكدا. بڕیاری 137، كه تایبه‌ته به‌داگیركردنی ئه‌و زه‌ویانه‌ی كورده‌كانی كه‌ركوك له لایه‌ن وه‌زاره‌تی نه‌وت و وه‌زاره‌تی دارایی عێراق له ئێستا خاوه‌ن زه‌ویه‌كان ده‌توانن داوای یاسایی له‌سه‌ر ئه‌و لایه‌نانه تۆمار بكه‌ن.\nتاوه‌كو ئێستا 7 یاسای پێشووی به‌عس ماوه هه‌ڵبوه‌شێندرێته‌وه كه شه‌ش له‌وانه زۆر گرنگن. ئه‌وه‌ش پێویستی به ته‌وافقێكی گرنگ هه‌یه، بۆ په‌رله‌مانی داهاتووی عێراق.\nسایتی واڵاپرێس : چاره‌سه‌ر نه‌كردنی گرێبه‌سته نه‌وتیه‌كانی هه‌رێم و ماده‌ی 140 و پێشمه‌رگه. ناكاته ئه‌وه‌ی كه ئێوه له كێشه گرنگه‌كاندا سه‌ركه‌وتوو نه‌بوون؟\nشوانی: من هه‌ر له‌سه‌ره‌تاوه پێم وانه‌بوه ئه‌و كێشانه په‌رله‌مان چاره‌سه‌ری بكات، به‌ڵكو ئه‌وه پێویستی به ته‌وافقێكی سیاسی هه‌یه له نێوان حزبه گه‌وره‌كانی عێراق و كوردستان، ئه‌و كێشانه ئه‌وه‌نده‌ی په‌یوه‌ندی به‌هه‌ردوو حكومه‌تی مه‌ركه‌زی و حكومه‌تی هه‌رێمه هه‌یه, هێنانی ئه‌و كێشانه به تایه‌بتیش كێشه‌ی ناوچه جێ ناكۆكه‌كه‌نا هه‌له‌بوو، كه هێنرایه ناو په‌رله‌مانه‌وه. له‌به‌ر ئه‌وه‌ی ئه‌وانه له په‌رله‌مان بڕیاریان لێدراوه‌و ده‌بێت ئه‌نجومه‌نی وه‌زیران جێبه‌جێ بكات. بۆیه من ئه‌وه به كه‌مته‌رخه‌می لیستی هاوپه‌یمانی نازانم، ده‌بێت ئه‌و كێشه‌یه‌ش به ته‌وافقێكی سیاسی یه‌كلابكرێته‌وه، نه‌ك بهێنرێته‌وه په‌رله‌مان و جارێكی تر كێشه‌ی له‌سه‌ر دروستبێته‌وه. له‌به‌رامبه‌ر ئه‌وانه‌شدا خۆمان به‌كه‌مته‌رخه‌م نازانین، ده‌شكرێت، هه‌ندێك كه‌موكوڕیمان هه‌بێت.\nسایتی واڵاپرێس: ئه‌ندامێكی په‌رله‌مانی عێراق، له‌سه‌ر لیستی هاوپه‌یمانی ئاماژه بۆ ئه‌وه ده‌كات، له‌ماوه‌ی ئه‌و چوار ساڵه‌دا هیچ كارێكی گرنگمان ئه‌نجامنه‌داوه، رای تۆ له‌و باره‌یه‌وه چیه؟\nشوانی : ناكرێت ئێمه بڵێین هیچمان نه‌كردووه، هه‌ندێك له‌و یاسایانه‌ی په‌یوه‌ندی به سیستمی فیدرالی عێراقه‌وه هه‌یه، بۆ نمونه له‌و 137 یاسایه‌ی له‌ماوه‌ی ئه‌و چوار ساڵه‌دا له په‌رله‌مانی عێراق ده‌رچووه.یه‌ك یاسا له‌وانه ده‌رنه‌چووه كه ده‌سه‌ڵاته‌كانی هه‌رێم كه‌مبكاته‌وه. ئه‌گه‌ر بێت و لیستی هاوپه‌یمانی كوردستان ئاماده‌گی نه‌بوایه، ئه‌وا ره‌نگه زۆرێك له‌ده‌سه‌ڵاته‌كانی كورد كه‌مبكرایه‌ته‌وه. ئه‌وه ئێمه‌بووین نه‌مانهێشت ته‌عدیلاتی ده‌ستور بكرێت. به‌و شێوه‌یه‌ی كه زیان به هه‌رێكی كوردستان بگه‌یه‌نێت ، ئه‌و حه‌وت پرۆژه یاسایه‌ی سه‌ره‌وه‌ش كه باسمكرد، خۆم نوسیومه‌ته‌وه‌و كردومانه‌ته بڕیاری لیستی هاوپه‌یمانی كوردستان، له‌ئه‌نجومه‌نی نوێنه‌رانی عێراق، ساڵی پار له بوودجه‌ی ماده‌ی 140، 100 سه‌د ملیار دینارمان زیادكرد بۆ لیژنه‌كه. ئه‌مه له‌كاتێكدا نه‌یاره‌كانی ئێمه ده‌یانووت ماده‌ی 140 مردووه. هه‌مو نه‌یاره‌كانمان سوربوون له‌سه‌ر ئه‌وه‌ی ده‌بێت، هه‌ڵبژردنی كه‌ركوك به‌شێوه‌ی كۆتا بێت، یا دوابخرێت، ئه‌وه ئێمه‌بووین ئه‌وه‌مان ره‌تكرده‌وه. له‌گه‌ڵ ئه‌وه‌شدا راسته هه‌ندێك گرفتمان هه‌بووه.\nسایتی واڵاپرێس : له‌ماوه‌ی ئه‌و چوار ساڵه‌دا نه‌تان توانیوه، بستێك له‌و خاكه‌ی كوردستان، واته ناوچه جێ ناكۆكه‌كان بگه‌ڕێننه‌وه بۆ سه‌ر هه‌رێمی كوردستان، بۆ چوار ساڵی داهاتوو ده‌توانن ئه‌وه بكه‌ن ؟\nشوانی : ئه‌م بابه‌ته په‌یوه‌ندی به جێبه‌جێكردنی ماده‌ی 140 ه‌وه هه‌یه، ماده‌ی 140، به تایبه‌یش ئه‌و به‌شه‌ی باشی ناوچه جێناكۆكه‌كان ده‌كات، په‌یوه‌ندی به ڕیفراندۆمه‌وه هه‌یه، بۆ ئه‌وه‌ش پێویستمان به‌وه‌یه، بارودۆخه‌كه ئاسایی بێته‌وه. ئێمه تاوه‌كو ئێستا نه‌ماتوانیوه قه‌زاو ناحیه دابڕاوه‌كان بگه‌ڕێنینه‌وه بۆ سه‌ر كه‌ركوك، چۆن ده‌توانین كه‌ركوك بگه‌ڕێنینه‌وه بۆ سه‌ر كوردستان. ئێمه كاتێك ده‌چینه راپرسیه‌وه كه‌وه‌زعی كه‌ركوك ئارام بێته‌وه، وه‌كو ساڵی 1968. دواتر ریفراندۆم ئه‌نجامبدرێت. ئێمه له په‌رله‌ماندا له 15/11/2007 . یاداشتێكمان داوه‌ته ئه‌نجومه‌نی نوێنه‌ران و ووتومانه كه‌ركوك به‌شێكه له كوردستان، هه‌روه‌كو گله‌ی خۆشمان له‌و وه‌زاره‌ته كه‌مته‌رخه‌مانه‌مان كردوه، كه كه‌ركوكیان پشتگوێ خسته‌وه‌و به‌پێی یاسا كاریان نه‌كردوه.\nسایتی واڵاپرێس : بۆ چاره‌سه‌ركردنی كێشه‌ی موڵكداری له‌كه‌ركوك، چی كراوه، تاوه‌كو ئێستا 52 هه‌زار دۆسیه هه‌یه‌و چاره‌سه‌ر نه‌كراوه، كێ كه‌مته‌رخه‌مبوه له ئاست ئه‌و كێشه‌یه؟\nشوانی : ئه‌گه‌ر بێت ئێمه ئه‌و شه‌ش یاسای سه‌رده‌می به‌عس كه تاوه‌كو ئێستا ماوه، هه‌ڵبوه‌شێندرێته‌وه، ئه‌وا ئێمه ده‌توانین نیوه‌ی زیاتری ئه‌و كێشه‌یه چاره‌سه‌ر بكه‌ین. بۆیه ده‌بێت له په‌رله‌مانی داهاتووی داعێراق، له ڕێگه‌ی هاوپه‌یمانیه‌وه ئه‌و كێشانه چاره‌سه‌ر بكه‌ین و ئه‌و بڕیارانه هه‌ڵبوه‌شێندرێته‌وه. له‌به‌ر ئه‌وه‌ی زۆربه‌ی ئه‌و داوایانه‌ی له كه‌ركوك ته‌واو ده‌بن و ده‌چنه به‌غداد، چاره‌سه‌ر ناكرێن، ئه‌وه‌ش بۆ ئه‌وه ده‌گه‌ڕێته‌وه، یه‌ك هه‌یئه‌ی ته‌نفیزی هه‌یه، بۆ چاره‌سه‌ر كردنی ئه‌و كێشانه. له‌كۆبوونه‌وه‌كانی كۆتایی په‌رله‌مانی عێراقدا، ئێمه ئه‌و لیژنه‌یه‌مان له‌یه‌ك لیژنه‌وه كرد به‌سێ لیژنه بۆ ئه‌وه‌ی كێشه‌كان له‌داهاتوودا به‌زوویی چاره‌سه‌ربكرێت.\nسایتی وڵاپرێس: بۆ تاپۆكردنی خاوه ته‌جاوزه‌كان، كورد به پرۆژه‌ی خۆی ناو ده‌بات و كوتله‌ی شیعه‌كانیش به‌هی خۆیانی ده‌زانن، تا چه‌ند ئه‌وه په‌یوه‌ندی به ڕیكلامی هه‌ڵبژاردنه‌كانه‌وه هه‌یه؟\nشوانی : ئه‌وه پرۆژه‌ی لیژنه‌ی سكاڵای عێراقه، كه سه‌رۆكه‌كه‌ی عه‌ره‌بێكی شیعه‌یه له ئیتلافی عێراق. له‌گه‌ڵ لیژنه‌ی یاسایی په‌ره‌لمانی عێراق، كه خۆم بڕیارده‌ری ئه‌و لیژنه‌یه‌م، به هاوبه‌شی هه‌ردوو لیژنه‌كه، ئه‌و یاداشته‌مان نووسیوه، خۆیندنه‌وه‌ی یه‌كه‌می بۆ كراوه‌و ده‌نگمان بۆ خوێندنه‌وه‌ی یه‌كه‌مدا، بۆیه ده‌بێت له داهاتوودا به هاوبه‌شی هه‌ردوولا ده‌نگی كۆتایی له‌سه‌ر بده‌ین و ئه‌و یاسایه، ته‌ملیك بكرێت، به‌و هیوایه‌ی له په‌رله‌مانی نوێدا بریاری كۆتایی له‌سه‌ر بدرێت.


ئیمارات لە «سیخوڕێكی بریتانی» خۆش دەبێت – Knwe.org\nسەرەکی » دۆسێ » ئیمارات لە «سیخوڕێكی بریتانی» خۆش دەبێت\nبەزیندانیی هەتاهەتایی حوكمدرابوو\nئیمارات لە «سیخوڕێكی بریتانی» خۆش دەبێت\nدەوڵەتی ئیماراتی عەرەبی، لێبوردنی سەرۆكایەتی بۆ ماتیۆ هیدگیز ئەكادیمستی بریتانی دەردەكات كە لەدوای تۆمەتباركردنی بە سیخوڕی، سزای زیندانی تاهەتایی بەسەرداسەپێنرابوو.\nوتەبێژی حكومەتی ئیماراتی لەڕێی تەلەفیزیۆنی رەسمی وڵاتەكەوە، لێبوردنەكەی راگەیاند.\nوتەبێژەكە سەرلەنوێ تەئكیدی لەسەر بڕوای دەسەڵاتدارانی ئیماراتی كردەوە كە هیدگیز سیخوڕی بریتانیا بووە، بەڵام لێی خۆش بوون.\nجێرمی هانت، وەزیری دەرەوەی بریتانیا لای خۆیەوە رایگەیاندبوو كە حكومەت «هیچ بەڵگەیەكی نەبنیوە راستی تۆمەتی سخوڕییەكەی بسەلمێنێت»\nهیدگیزی تەمەن 31 ساڵ، تۆمەتی سیخوڕی رەتكردبۆوە و رایگەیاندبوو، سەرقاڵی ئامادەكردنی توێژینەوەیەك بووە بۆ نامەی دكتۆرا لە زانكۆی دارمی بریتانی كە بەشێكی پەیوەندی بە ستراتیژی ئەمنی ئیماراتەوە هەبووە، بەڵام داواكاریی گشتی ئیمارات باسی لەوەكردبوو كە هیدگیز دانی بە تۆمەتەكەیدا ناوە.\nئاژانسی (رۆیتەرز) لە زاری دانێلا تیگادای هاوسەرەكەی كە داوای لە دەسەڵاتدارانی ئیمارات كردبوو لێی خۆش ببن، بڵاویكردبۆوە «بەرگەی چاوەڕوانی گەڕانەوەی ماتیۆ ناگرم».\nتیگادا ئەو تۆمەتانەی رەتكردبۆوە كە رووبەڕووی هاوسەرەكەی كرابووەنەوە و بە (بی بی سی) راگەیاندبوو، هەواڵی لێوردنەكە لەناكاو بووە و زۆر زۆر خۆشخاڵ بووە بە ئازادكردنەكەی.\nئیمارات دەڵێت، بڕیاری لێبوردنەكە لەنێوان زنجیرەیەك بڕیاردا بوو كە لە وڵاتدا بەبۆنەی رۆژی نیشتمانییەوە دەركراون.\nداواكاریی گشتی ئیماراتی پێشتر رایگەیاندبوو، هیدگیز لەبەردەم دادگایەك لە ئەبو زەبی، دانی بە «تۆمەتی سیخوریدا» ناوە بۆ بەرژەوەندی حكومەتی بریتانیا كە خۆی لەخۆیدا زیانگەیاندنە بە ئاسایشی سەربازی و ئابوری و سیاسی دەوڵەتی ئیماراتی عەرەبی، بۆیە سزای زیندانی تاهەتایی بەسەردا سەپێنرا.\nوەزارەتی دەرەوەی ئیمارات لەڕێی ئاژانسی دەنگوباسی رەسمی وڵاتەكەوە (وام) بەیاننامەیەكی بڵاوكردبۆوە و تێیدا رایگەیاندبوو»ئەو كەیسەی لە دژی ماتیۆ هیدگیز بەرزكرایەوە، پشتی بە بەڵگە یاساییەكان بەستووە لەڕێی پشكنینی ئامێرە كۆمپیوتەرییە تایبەتییەكانی كە زانیاریی هەواڵگرییان تێدابووە و دەزگاكانی ئاسایشی ئیماراتی ئاشكرای كردوون، وێڕای ئەو بەڵگانەش كە هیدگیز بۆخۆی پێشكەشی كردبوون».\nئاژانسی دەنگوباسی رەسمی ئیمارات بڵاویكردبۆوە، خێزانەكەی هیدگیز لەڕێی «فەرمانبەرانی كونسوڵخانەی بریتانیا و رێڕەوە رەسمییەكانەوە» داوای لە سەرۆكی دەوڵەت كردبوو لێی خۆش ببن.\nوەك ئاژانسەكە ئاماژەی پێكردبوو، لە دوای تەواوكردنی رێوشوێنە رەسمییەكان، رێگە بەو ئەكادیمیستە بریتانییە دەدرێت، وڵات جێبهێڵێت.\nهاوڕێكانی و ئەندامانی خێزانەكەی ماتیو هیدگیز، ئەكادیمستی بریتانیی كە لە ئیمارات بە تۆمەتی سیخوڕی زیندانی كرابوو، بەر لە دەرچوونی لێوردنەكە، رەتیانكردبۆوە كاریی سیخوڕی كردبێت.\nهیدگیز بە ناوچەی خۆرهەڵاتی ناوەڕاست كەسێكی نامۆ نییە، پێشتر بۆ ماوەی چەند ساڵێك لە ناوچەكەدا كاریی كردووە، بەڵام گەشتی ئەمجارەی بۆ توێژینەوە لەپێناو دەستخستنی پلەی دكۆترا، بووە مایەی ئەوەی لەلایەن دەسەڵاتدارانی ئیماراتەوە دەستگیر بكرێت.\nلە 21ی تشرینی دووەمی 2018، سزای زیندانی تاهەتایی بە تۆمەتی «سیخوڕی بۆ بریتانیا»ی بەسەردا سەپێنرا، بەڵام دوای پێنج رۆژ لە دەرچوونی ئەو حوكمە، لێبوردنی سەرۆكایەتی لەلایەن دەوڵەتی ئیماراتی عەرەبیەوە بۆ دەركرا.\nئەو پیاوە تەمەن 31 ساڵە لەپاش دەستگیركردنی لەلایەن دەزگا ئەمنییەكانی بریتانیەوە، هاوڕێكانی و ئەندامانی خێزانەكەی تەئكیدییان لەسەر بێتاوانی كردبۆوە و بە قوربانی ناویان بردبوو.\nماتیۆ هیدگیز كێیە؟\nوەها باسی خۆی دەكات كە «شرۆڤەكاریی زانیارییەكانە لە كۆمپانیای زانیارییە ئیلیكترۆنییەكان لە بریتانیا»، وەك راوێژكاری لە دامەزراوەی «گاڵف ستیت ئەنالیتكس»ی راوێژكاریی لە كانوونی دووەمی 2016وە كاریی كردووە.\nتوێژینەوەكانی باسیان لە بابەتەكانی وەك بەرگری و ئاسایش و كاروباریی نێودەوڵەتی و سیاسەتی سەربازیی لە خۆرهەڵاتی ناوەڕست كردووە.\nلە سەرەتای چالاكییەكانی بۆ دەستبەركردنی پلەی دكتۆرا لە زانكۆی درام، وەك توێژەری یاریدەدەر لە پەیمانگە توێژینەوەكانی خۆرهەڵاتی ناوەڕاست و ئیسلامی سەر بە زانكۆكە كاریی كردووە.\nهاوسەرگریی كردووە لەگەڵ دانێلا تیگانا، توێژەر لە كاروباری یاسای نێودەوڵەتی كە دەگوترێت لەكاتی خوێندنی لە زانكۆی ئكستەر یەكترییان ناسیوە.\nهیدگیز لە ناوچەی «سری»بریتانیا لەدایك بووە و لە خوێندنگەی «رانلیگ»ی ناوخۆیی سەربەخۆ لە نزیك گیلفۆرد، چۆتە بەر خوێندن.\nلەماوەی خوێندنی لە خوێندنگە و زانكۆ، كاتەكانی پشووی لە ئیمارات بەسەر بردووە لەگەڵ خێزانەكەی كە لەوێ كارییان كردووە.\nوێڕای ئەوەی خزمەكانی دەڵێن، نازانێت بە زمانی عەرەبی بخوێنێتەوە و بنوسێت، ئەوەی لە زانكۆی درام سەرپەرشتی نامەی دكتۆراكەی كردووە دەڵێت»وڵاتەكە بەباشی دەناسێت».\nكلیف جۆنز دەڵێت (هیدگز) «روخسارێكی زۆر ناسراوە»، و «بژاردەی سیاسی ئیماراتی» بەباشی دەیناسن.\nهەر بە گوتەی جۆنز»زۆرێك لە لەو كەسانەی هیدگز لە ئیمارات سەردانی كردوون و قسەی لەگەڵدا كردوون سەبارەت بە سەرپەرشتیكردنی توێژینەوەكانی بۆ دكتۆرا، لە نزیكەوە ناسیویانە، یان كارییان لەگەڵدا كردووە».\nپێدەچێت ئەو ناوچەیەی جیهان بەشێوەیەكی تەواوەتی جێگەی بایەخی بوبێت.\nپلەی ئەكادیمی لە زانكۆكانی برادفۆرد هەبوو و پلەی ماستەریشی لە زانكۆی ئیكستەر بەدەستهێناوە وەك پسپۆڕ لە خۆرهەڵاتی ناوەڕاست و پەیوەندییە نێودەوڵەتییەكان.\n«چی هاندەر بوو بۆ خەرجی سەربازی لە ئیمارات لە ساڵی 2001وە؟»، ناونیشانی نامەی ماستەرەكەی بووە.\nبۆ دەستبەركردنی پلەی دكتۆرا، هیدگیز لە ساڵی 2015دا پەیوەندی كردبوو بەر زانكۆی درام، توێژینەوەی لەسەر كاریگەریی راپەڕینەكانی «بەهاری عەرەبی» دەكرد لەسەر وڵاتانی كەنداو.\nبایەخی تایبەتی بۆ «پەرەسەندنی ستراتیژی ئاسایشی نیشتمانی»ناوچەكە بوو.\nبایەخەكانی تری لە توێژینەوەكاندا وەك لە سیڤییەكەیدا لە زانكۆی درامدا خراوەتەڕوو، پەیوەندییە مەدەنییە سەربازییەكان، و سیاسەتەكانی خۆرهەڵاتی ناوەڕاست، و توێژینەوە ئەمنییەكان، و ئابوری سیاسی بووە.\nزانكۆی درام لە بەیاننامەیەكی هاوبەشدا لەگەڵ زانكۆی ئیكستەر رایانگەیاندبوو»هیچ بەڵگەیەك نییە لەسەر ئەوەی ماتیۆ رێڕەوێكی جگە لە رێڕەوی ئەكادیمی شیاوی گرتبێتەبەر».\nهەر لە بەیاننامەكەدا هاتبوو»نامەكەی تا ئەندازەیەكی باش وەك ئەوەی بە تەواوەتی رێكەوتنی لەسەركراوە لەگەڵ توێژینەوە و رێوشوێنە ئاكارییەكاندا بەئەنجام گەیشتووە».\nهیدگیز لە ناوچە جیاجیاكانی خۆرهەڵاتی ناوەڕاست كاریی كردووە بۆ پێشكەشكردنی شرۆڤەكانی لەو بوارانەی پەیوەندییان بە بەرگری و ئاسایش و سیاسەتی كەنداو و كاروباری نێودەوڵەتی و توانا سەربازییەكانەوە هەیە.\nتوێژینەوەكانی، باس لە تەكنەلۆجیای شەڕەكان و خەرجی بەرگری لە دەوڵەتی ئیمارات، و ستراتیژی سیاسەتە سەربازییەكان دەكەن لە خۆرهەڵاتی ناوەڕاست.\nلە مانگی ئاداری رابردوو وتارێكی بۆ ئەنجومەنی سیاسەتەكانی خۆرهەڵاتی ناوەڕاست نوسیبوو كە بارەگاكەی لە ولایەتە یەكگرتووەكانە و تێیدا باسی لە ئایندەی كۆمەڵی ئیخوان موسلیمین و (ئەنجومەنی هاریكاریی كەنداو) كردبوو كە ئیمارات ئەندامە لە ئەنجومەنەكەدا.\nهیدگیز، كاریی بۆ پەیمانگەی شرۆڤە سەربازییەكانی خۆرهەڵاتی نزیك و كەنداو (سەنتەرێكی توێژینەوەیە لە دوبەی)، و كۆمپانیای «بابلیۆن كۆمیونیكیشنز» بۆ خزمەتگوزارییە میدیاییەكان كردووە.\nدوای ئەوەی ئەوەی گەیشتەوە وڵاتەكەی، ماتیۆ هیدگیز ئەكادیمستی بریتانی كە لە ئیمارات بە سیخوڕی تۆمەتبار كرابوو، گەیشتەوە وڵاتەكەی و سوپاسی دانێلا تیگادای هاوسەری كرد گە «بەوپەڕی بوێری و توانایەكییەوە»، یارمەتیداوە بۆ ئازادبوون.\nماتیۆ هیدگیزی تەمەن 31 ساڵ، سەرلەبەیانی 27ی تشرینی دووەمی 2018 لەپاش لێبوردنی سەرۆكایەتی ئیماراتی، لەڕێی فڕۆكەخانەی هیترۆوە گەیشتەوە بریتانیا.\nبە گوتەی ئەو ئەكادیمستە بریتانییە»نەیدەتوانی ئازاد ببێت بەبێ دانێلای هاوسەری, ئاگاداربووە كە چۆن لێرەوە بۆ ئەوێ هاتووچۆی كردووە. ئەو بەهێز و ئازایە، باشترین شت بەوەیە كە دانێلا و ئەندامانی خێزانەكەم جارێكی تر لە دوای ئەو نەهامەتییە بینیوە».\nهیدگیز كە لە فڕۆكەخانەی دوبەی لە مانگی ئایاردا دەستگیركرابوو، رایگەیاندبوو»بێ تاوانە، و ماددەیەكی وەك بەشێك بۆ توێژینەوەی نامەی دكتۆراكەی لە زانكۆی دارم كۆدەكردەوە كە پەیوەندی بە ستراتیژی ئاسایشەوە هەبوو لە ئیمارات».\nبەڵام وتەبێژێكی حكومەتی ئیماراتی رایگەیاندبوو كە «هیدگیز لەسەدا سەد، كارمەندێكی نهێنی هەواڵگری بووە».\nبریتانیا لەپاش لێبوردنەكە، سوپاسی ئیماراتی كردبوو كە 700 زیندانی تری ئازادكرد كە لەنێوانیاندا هیدگیزی تێدابوو، لێبوردنەكەش لەلایەن شێخ خەلیفە سەرۆكی دەوڵەتی ئیماراتەوە دەركرابوو بەبۆنەی رۆژی نیشتمانی وڵاتەكە لە كۆتایی مانگی رابردوو.\nلێبوردنەكە دوای ئەوە هات كە دەسەڵاتداران تۆمارێكی ڤیدیۆییان بڵاوكردەوە لە میانی لێكۆڵینەوە لەگەڵ هیدگیز كە تێیدا دەڵێت، كاریی بۆ دەزگای هەواڵگری بریتانیا كردووە و سەر بە (ئێم ئەی 6) بووە.\nوەزیری دەرەوەی بریتانیا، سوپاسی دەوڵەتی ئیماراتی كردبوو كە لەندەن بە هاوپەیمانێكی ستراتیژی خۆی دادەنێت لە خۆرهەڵاتی ناوەڕاست.\nهاوسەرەكەی هیدگیز لە 27ی تشرینی دووەمی 2018 رایگەیاندبوو»هەست بە دڵخۆشییەكی گەورە دەكات لەپاش گەڕانەوەی ماتیۆ، ئەوان پێویستیان بە كاتە تا لەو نەهامەتییەی پێیدا تێپەڕین، تێبگەن».\nبە وتەی دانێلا تیگادا»نابێت كەس بەو قۆناغەدا تێبپەڕێت كە ئەوان پێیدا تێپەڕین، هاوسەرەكەی پێویستی بەكاتە تا رەوشەكە تێدەپەڕێنێت».


مەزڵووم کۆبانێ: ئێمە لە سێمالکا دەمێنینەوە و تەسلیمی هیچ لایەنێکی ناکەین – Giareng\nمەزڵووم کۆبانێ: ئێمە لە سێمالکا دەمێنینەوە و تەسلیمی هیچ لایەنێکی ناکەین\nدەقی گوتارەکەی مەزڵووم کۆبانێ\nسەرەتا بەخێرهاتنی گشت لایەکتان دەکەم.\nئەمڕۆ هەواڵێکی ناخۆشمان پێگەیشت، کە مامۆستا حەمید حاجی دەروێش وڵاتپارێزی گەورەی کورد و سکرتێری پارتی پێشڤەڕۆ کۆچی دوایی کرد، بەوبۆنەوەیە سەرەخۆشی لە خانەوادەکەی و پارتەکەی و تەواوی گەلی کورد دەکەین، لەو باوەڕەین هەڤاڵەکانی لەسەر رێبازەکەی ئەو بەردەوام دەبن.\nدوێنێ ئێوارە پێش کۆچی دوایی پەیامێکی مامۆستا حەمید حاجی دەروێشم پێگەیشت، کە تیایدا ئامۆژگاری و بۆچوونەکانی خۆی خستبوونەڕوو. پێش ئەوەی وەڵامی پرسیارەکانتان (رۆژنامەڤانان) بدەمەوە، دەمەوێت بڵێم چەندی لەدەستمان بێت سەرەنج و بۆچوونەکانی مامۆستا حەمید حاجی دەروێش جێبەجێ دەکەین. بەبۆنەی کۆچی دواییەوە سەرەخۆشی لەتەواوی گەلی کورد دەکەین.\nرێککەوتنێک لەنیوان تورکیا- ئەمریکا\nوەک دەزانن هێزە ئەمریکییەکان لە خاڵەکانی سەر سنوور کشانەوە و ئاسمان بەڕووی تورکیادا کرایەوە، لە 9ی ئۆکتۆبەری 2019 ەوە هێرشێکی بەرفراوان دەستیپێکرد و هێرشەکان هێشتا نەوەستاوە. راستە ئاگربەست هەیە و ئاگربەست راگەیێندراوە، بەڵام دیسان هێرشەکان بەردەوامن. لەو شوێنەش کە ئێمە کۆنگرەی رۆژنامەڤانی تێیدا ئەنجام دەدەین هێرشەکان هێشتا بەردەوامن.\nئەوەی روویدا هێرشێکی گەورەبوو، دەوڵەتی تورکیا بەتەواوی تواناوە ئەو هێرشەی دەستپێکرد، لەگەڵ هێرشەکەی تورکیا بەدەیان هەزار کەسانی جیهادی هەبوون یان ئەوانەی هەندێکیان تاک تاکە دەیانناسین فەرمانداری گرووپەکانن، ئەوانە کەسانی جیهادین و ئەوانەن پێشتر جەبهەتولنوسرە بوون و پاشان بوونە داعش، ئەوان لەگەڵ دەوڵەتی تورکیا لە هێرشەکاندا بەشداربوون.\nهێرشێكی گەورەیان ئەنجامدا و لە وەڵامدا بەرخۆدانێکی گەورەش کرا، هێزەکانمان و گەلەکەمان بەرخۆدان و قارەمانییەتێکی گەورەیان لەبەرامبەر ئەو هێرشانە ئەنجامدا، لە هەموو ناوچەیەک شەڕی گەورە کرا لەگەڵ سوپای تورکیا، کە دووەم هێزی ئەندامی ناتۆیە و جیاوازیەکی زۆر هەیە لە رووی کەرستەی سەربازی و توانای سەربازییەوە. دەتوانین بڵێین لە هەموو بەرەکانی شەڕ بەرخۆدانی گەورە ئەنجامدراون و دەوڵەتی تورکیا ناچار بوو ئاگربەست قبووڵ بکات.\nئێستا ئێمە ئاگربەستمان قبووڵکردووە نەک رێککەوتنەکە، کە لەنێو رای گشتی بەشێوەیەکی جیاواز پێناسە دەکرێت. ئێمە هیچ رێککەوتنێکمان لەگەڵ تورکیادا قبووڵ نەکردووە، رێککەوتنی ئەمریکا- تورکیا ئەویشمان قبووڵ نەکردووە. ئەو شتەی قبووڵمان کردووە ئاگربەست بووە. لەهەندێک ناوچەی سەرێكانی و گرێسپی هێزەکانمان بکشێنینەوە و تورکیاش ئەوەی قبووڵکردووە ئاگربەستێکی مەودا درێژ قبووڵ بکات. لەسەر ئەو بنەمایە ئێمە هێزەکانمان لە هەندێک شوێن کشاندەوە. پێویستە دەوڵەتی تورکیا لەبەرامبەردا ئاگربەستێکی ماوەدرێژ دەستپێبکات. تاوەکو ئێستاش ئەو ئاگربەستە رووینەداوە، راستە هێرشەکان وەکو رۆژانی پێشوو چڕ نین، بەڵام هێشتا دەوڵەتی تورکیا دەیەوێت سنووری خۆی فراوان بکات و بۆ ئەو مەبەستەش هێرشەکانیشیان بەردەوامە. لەگەڵ ئەوەی هەفتەیەک بەسەر ئاگربەستدا تێپەڕ بووە، بەڵام هێشتا هێرشەکان بەردەوامن. لەوەش ئەمریکا و سەرۆک ترمپ لەوبارەوە بەرپرسیارێتییان دەکەوێتە ئەستۆ، کە ئەو ئاگربەستەیان دەستپێکرد، ئەوانە بەرپرسن لەوەی ئاگربەستەکە ماوە درێژ و بەردەوام ببێت.\nئەمەریکا بڕیارینەدا بەشێوەی سەربازی لەبەرامبەر دەوڵەتی تورکیا بووەستێتەوە. هەوڵیاندا لەڕووی فشاری ئابوورییەوە رووبەڕووی هێرشەکە ببێتەوە، ئەوەش بووە هۆکاری بەردەوامبوونی هێرشەکان و هۆڤایەتی (وەحشیگەری) رووبدات و بەهۆی هێرشەکانەوە نزیکەی 400 هەزار کەس ئاوارە و کۆچبەربوون. ئێمە و ئەمریکا و هاوپەیمانان، نزیکەی پێنج ساڵە پێکەوە شەڕی داعش دەکەین، ئەوەی روویدا (لەکشانەوەیان) کەموکورتییەکی گەورەبوو، بڕیارێکی هەڵەش بوو. ئەوەش بووە هۆکاری ئەوەی ئاڵۆزی زۆر رووبدات و خەڵکەکەمان کۆچبەر بێت و کۆمەڵکوژی رووبدات و رێگا لەبەردەم قڕکردنی نەتەوەی کورد بکرێتەوە. ئەوەش کاریگەری لەسەر شەڕی دژی داعش کرد و بووە هۆکاری زۆر ئاڵۆزی. هەڵگرتنی بەرپرسیارێتی ئەوەش لەسەر ئەمریکایە.\nئەمریکا لەلایەن خۆیەوە بۆ رای گشتی جیهان ئەوەی نیشاندا دەیەوێت لە رێگای ئابووری و پەیوەندییە دیپلۆماسییەکانەوە هێرشەکانی تورکیا بووەستێنێت. لە کۆتاییدا ئەو هەوڵانەی ئەمریکا ئەنجامگیربوون، بووە هۆکاری ئەوەی تورکیا لەژێر گوشاری بەرخۆدانی گەل و هێزەکانمان و دووەم گوشاری سزا ئابوورییەکانی ئەمریکا بۆ سەر تورکیا بوونە هۆکاری ئەوەی دەوڵەتی تورکیا ئەو ئۆپەراسیۆنە بەشێوازێکی فەرمی بووەستێنێت. لەوبارەوەش لەگەڵ سەرۆک ترەمپ سوپاسی هەوڵدانەکانی ئەوانمان کرد، بەهۆی ئەوەی هەوڵەکانی ئەوان لە کۆتایی ئەنجامی بەدەستهێنا بۆ ئەوەی هێرشەکان بەشێوەی فەرمی بووەستن. ترەمپ دیسان باسیشی لەوەکرد هاوکارییەکانی بۆ گەلەکەی ئێمە بەردەوام دەبێت. لەو چوارچێوەیە ئێمە جارێكی دیکە ئەوە دووبارە دەکەینەوە چەندە درەنگ بێت و لەکاتی خۆیدا نەبێت، ئەو فشارانەی کراون و بەرخۆدانی گەلەکەمان و فشارەکانی سەر تورکیا ئەو ئاگربەستەی لێ کەوتەوە، بەڵام ئێمە ئێستا دەمانەوێت ئەوانەی بوونەتە گەرەنتیکردنی ئەو ئاگربەستە خۆیان بە ئەرکەکانیان هەڵسن. چونکە ئێستا دەوڵەتی تورکیا ئاگربەستەکە پێشێڵ دەکات و لە هێرشەکانی بەردەوامە. بۆیە پێویستە لایەنە بەرپرسیارەکانی دەوڵەتی تورکیا لەوشوێنەی لێیەتی بووەستێنن و رێگە بە پێشڕەویکردنی دیکەی نەدەن.\nلەگەڵ ئەمریکا پەیوەندیەکانمان بەردەوامە و کارە هاوبەشەکانیشمان لەدژی داعش بەردەوامیان هەیە. بەشێوەیەکی فەرمی نە ئێمە کارەکانمان وەستاندووە و نە ئەمریکا، کۆبوونەوەکانیشمان بەردەوامییان هەیە. بوونی ئەمریکییەکان لە رۆژئاوا و رۆژهەڵاتی سووریادا بەردەوام دەبێت. لەو چوارچێوەیە کارەکانمان بەردەوامییان دەبێت و پێشیان دەڵێینەوە ئەو کەموکورتییانەی لەلای ئەوانەوە روویداوە دووبارە نەبێتەوە و ئەو ئەرکەی پێیهەڵنەستاون جارێکی دیکە بە ئەرکەکانیان هەڵسن. وەکو رەخنەکردنێک پێیان دەڵێین ئەو کەموکورتییانەی روویداوە تێیپەڕێنن و رێگە بە روودانەوەی مەدەن. ئێمەش لەلای خۆمانەوە بۆ مرۆڤایەتی شەڕی دژی داعشمان دەستپێکردبوو. ئەو شەڕەی دژی داعش وەکو پێشوو درێژە پێ دەدەین.\nرێککەوتنی تورکیا- رووسیا\nوەکو دەزانن لەم دواییە رێککەوتنێک لەنێوان تورکیا- رووسیا دا کرا، پێش سێ کاژێر لەو رێککەوتنە بەشێوەیەکی فەرمی وەڵامی رووسیامان دایەوە. دوێنێ ئێوارەش(23-10-2019) کۆبوونەوەمان لەگەڵ سەرۆکی ئەرکانی رووسیا و وەزیری بەرگری رووسیا هەبوو، لەوێش بۆچوونی خۆمان خستەڕوو لەبارەی ئەو شتانەی قبووڵیان دەکەین و ئەوانەشی، کە قبووڵیان ناکەین. وەکو گوتم: سێ کاژێر پێش رێککەوتنی رووسیا- تورکیا بۆچوونی خۆمان بەشێوازێکی فەرمی بە رووسیا راگەیاند.\nسوپاسی هەوڵی سەرۆک پووتین و رووسیا بۆ وەستاندنی شەڕەکە دەکەین، ئەوانە هەنگاوی باش و ئەرێنین و پشتگیریان لێ دەکەین. دیسان بۆ ئەوەی خاکی سووریا بپارێزرێت و پارچە نەبێت و داگیر نەکرێت ئەوانەش جێگای دڵخۆشی و سوپاسە. وەکو پێشتریش گوتمان سوپاسی سەرۆک پووتین و دەوڵەتی رووسیا دەکەین، بەڵام ئەو هەموو خاڵانەی رێککەوتنەکەی رووسیا- تورکیا، کە لەسەری رێککەوتوون ئەوانە زۆربەیان لەبەرژەوەندی گەلەکەماندا نییە. پێشتر لەوبارەوە بۆچوونی ئێمە وەرنەگیرابوو، ئێمە بەشێکی ریککەوتنەکە نەبووین هەربۆیە لەسەر هەندێک لە خاڵەکانی رێککەوتنی لەسەر کراوە تێبینی خۆمان بۆیان خستووەتەڕوو. گوتمان ئەو خاڵانە پێویستە گفتوگۆی لەبارەوە بکەین. بەگشتی هەنگاوەکانی رووسیا ئەرێنی دەبینین، بەڵام دەربارەی ناوەڕۆکی ئەو رێککەوتنەی رووسیا- تورکیا ئێمەش بۆچوونی خۆمان هەیە. لە رۆژانی داهاتوو دیدارەکانمان لەگەڵ نوێنەرانی دەوڵەتی رووسیا بەردەوامییان دەبێت. بۆچوونەکانی خۆشمان دەخەینەڕوو، لەبارەی ئەو شتانەی پێویستە گۆڕانکارییان بەسەردابێت و ئەو هەنگاوە پراکتیکییانەی قبووڵی دەکەین و ئەوەشی قبووڵی ناکەین.\nهەندێك بابەت هەن لەپراکتیکدا بەیەکەوە کاردەکەین وەک ئەو دەورە هاوبەشەی لە کۆبانێ دیتان، لە منبج کاری هاوبەشمان هەیە و و ئەمڕۆ(24-10-2019)ش لە رۆژئاوای قامشلۆ دەورەیەکی هاوبەش هەبوو. لە هەندێك هەنگاوی پراکتیکیدا کارەکان بەیەکەوە ئەنجام دەدەین، بەڵام هەندێک بابەت چارەنووسی گەڵەکەمان دیاری دەکات، چارەنووسی هێزەکانمان دیاری دەکات و دواڕۆژی ئێمە و دواڕۆژی سیاسیمان دیاری دەکەن، ئەوانە پێویستی بە کۆبوونەوە و گفتوگۆی بەرفراوانە. ئەوانە لە رۆژانی داهاتوودا کاریان لەسەر دەکرێت.\nتورکیا پابەندی ئاگربەست نییە\nئێستا وەکو ئەوەی دەزانن ئاگربەستێکی فەرمی راگەیێندراوە، بەڵام تورکیا پابەندی ئەو ئاگربەستە نییە. ئێمەش هیچ جارێک باوەڕیمان بە دەوڵەتی تورکیا نییە و باوەڕیشمان بە سۆز و پەیمانەکانیشیان نییە. چونکە ئەوانە دەرفەتیان بۆ رێککەوێ هێرشەکانیان بەردەوام دەکەن. بۆیە داوا لە گەلەکەمان و هێزەکانمان و هەموو کەس و لایەنێک دەکەین لەبارەی ئەو شەڕەوە هەوڵەکانیان بەردەوامی پێ بدەن و کارەکان و ئامادەکارییەکانیان تەواو بکەن، هیچ جارێك باوەڕیان بە دەوڵەتی تورکیا نەبێت و تاوەکو ئەو دۆخە زەحمەتەی گەلەکەمان پێی تێدەپەڕێت تاوەکو ئەو دۆخە کۆتایی نەیەت. کارێکی گەورە بکەن هەرکەس لەراست خۆیەوە لەسەر کاری کردنی خۆی لەوبارەوە بەردەوام بێت.\nسەرەتا هێزەکانمان لە بەرەکانی شەڕ هۆشیاربن، ئامادەکاری خۆیان بکەن و لەدژی ئەو داگیرکاریە بوەستن، لە گۆڕەپانەکاندا لەدژی ئەو داگیرکاریە بوەستن و دۆستەکانمان کە پشتیوانیمان دەکەن و تەنانەت هەڤالانی راگەیاندن، کە لەبەرامبەر ئەو داگیرکاریە لەپاڵ ئێمە بوون و هەمووکەسێک داواتان لێ دەکەین هۆشیاربن و کارەکانتان بەوپەڕی هۆشیاریەوە بەردەوامی پێبدەن و وریابن تاوەکو سەرکەوتنەکە دەبێتە هی ئێمە.\nمەترسیەکان نەڕەوینەتەوە و هێرشەکانی دەوڵەتی تورکیا بەردەوامە؛ ئەو دۆستانەمان لەتەواوی دونیا، کە پشتیوانمان بوون و ئێمەیان بەتەنیا جێنەهێشت و دەنگی خۆیان بەرزکردنەوە و لەدژی داگیرکاری دەوڵەتی تورکیا وەستانەوە بۆ ئەوەی دەوڵەتی تورکیا بکشێتەوە، سوپاسیان دەکەین. لە تەواوی جیهان، بەتایبەت ئەوانەی لەئەمریکا، ئەندامانی کۆنگرێسی ئەمریکا و سیناتۆرانی ئەمریکا هاوڕێیە ئەمریکییەکانمان کە هاوڕێیەتیەکی کۆنمان هەیە و هەموو ئەوکەسانەی پشتیوانی گەلەکەمانیان کردووە سوپاسی هەر هەموویان دەکەین. گەلی کورد لە هەر چوارپارچەی کوردستان، لە باشووری کوردستان، لە رۆژهەڵاتی کوردستان و لە باکووری کوردستان پشتیوانییەکی گەورەی ئێمەیان کرد، و هەموو ئەو هێزە سیاسیانەشی پشتیوان بوو سوپاسیان دەکەین. دەمەوێت ئەوەش بڵێم؛ دیسان مەترسیەکان نەڕەوینەتەوە و هێرشەکانی دەوڵەتی تورکیا بەردەوامەو دواڕۆژی گەلەکەمان هێشتا لە مەترسی دایەو هێشتا ئەنجامێکمان بەدەست نەوکەوتووە. بۆیە پێویستە هەوڵە هاوبەشەکانمان بەردەوام بێت تاوەکو دەگەینە ئەنجامێک.\nپەیام بۆ گەلەکەم؛ وریابن و ئێستا دەرفەتەکانی سەرکەوتنمان لە جاران زۆرترن\nلە کۆتایی دا دەمەوێت پەیامێک بۆ گەلەکەمان بدەم. گەلەکەمان بە هەموو هێزی خۆیەوە پشتیوانی ئێمەیان کرد، چ گەلی کورد بێت یان عەرەب یان پێکهاتەکانی دیکەی سووریا، بەرخۆدانی ئەوان جێگای رێزە و سوپاسیان دەکەین، ئێمە بە بارودۆخێكی هەستیاردا تێدەپەڕێن و ئەو هێرشانەی روویداوە چاوەڕوانکراو بوون. بۆیە داواکارین لە هەوڵەکانیان بەردەوام بن و پشتیوانمان بن بەیەکەوە ئەو قۆناخە تێدەپەڕێنین. بەتایبەت هێزە سیاسییەکانی کورد ئەرکێکی مێژووییان دەکەوێتە ئەستۆ، داوا لەتەواوی هێزە سیاسییە کوردییەکان و بەتایبەت هێزە سیاسییە کوردییەکانی رۆژئاوا دەکەین ناکۆکییەکانیان بخەنە لاوە و ئێستا کاتی ناکۆکی نییە. لەدەوری هێزەکانی سووریای دیموکرات کۆببنەوە و پشتیوانی بکەن، ئێمە بەیەکەوە ئەو قۆناخە هەستیارو مێژووییە لە مێژووی رۆژئاوای کوردستاندا تێپەڕێنین و بگەینە سەرکەوتن. ئێستا دەرفەتەکانی سەرکەوتنمان لە جاران زۆرترن. پشتگیرییەکان بۆ ئێمە لەجاران زیاترن و گەلەکەشمان لەسەرپێیە و ئەو توانای سەرکەوتنیشمان لە جاران زیاترە. بۆیە پێویستە بەیەکەوە کاربکەین و ئەو بەرخۆدانە درێژە پێ بدەین و سەرکەوین.


هەر ئەو ڕۆژە بەریز کێر ستارمەر سەرۆکی حیزبی کارێکار، بەخێرهاتنی میوانانی نێودەولەتی کرد و باسێکی لەسەر پەیوەندی حیزبی کارێکار لە گەل حیزبە دۆستەکانیان و بەهیزتر کردنی دۆستایەتیان لە دوارۆژ دا.\nلیسا نەنی وەزیری سایەی دەرەوەی وەلات باسێکی لە سەر سیاسەتی دەرەوەی حیزبی کارو بەرنامەو پلانیان بۆ دوارۆژ.\nهەروەها لەلایەن نیروی کار بۆ لیبەر (سیمی بۆ لەیبەر) ئەو پانێلێک بۆ پشتیوانی لە ڕۆژئاوا بەرێوەچوو.\nبەرێزان: لۆیدس راسڵ مۆیلی ئەندامی پارلمان، کاک مەسعود کاسۆ نوێنەری شورای دمکراتیکی سوریە لەبریتانیا ، خاتوو رۆهاش شێخۆ، کۆنگرەی ستار لەبریتانیا، ناوەندۆ میشرا ئەندامی پارلمان، سیمۆن دوبینس بەهیزکردنی یەکیەتیەکان\nئێوارەی ڕۆژی سێ‌شەممە شانی حیزب بەشداری لە ئێوارەخوانێك کرد کە لەلایەن حکومەتی هەرێمی کوردستانەوە پێکهاتبوو؛ کە لەلایەن کاک کاروان جەماڵەوە نوێنەری حکومەتی هەرێمی کوردستان لە بریتانیا بەخێرهاتنی میوانان کرا.\nچوار شەممە ٢٩ی سێپتامبری ٢٠٢١ کۆتای کۆنفرانس، وتاری ڕێبەری حیزبی کار بەرێز کێر ستارمەر پێشکەش کرا کە شوعارە گرینگەکانی، چاوەدێری، کار، بەرابەری و ئەمنیەت بوون.\nناوبراو لە قسەکانی دا تەئکیدی لە سەر بەرابەری و عەدالەت دەکردەوە.\nکۆی باسەکانی زیاتر لە چوارچێوەی هەڵبژاردنەکانی داهاتوو و سەرکەتنی حیزبەکەیان ئەگەر بەدەستەڵات بگات زیاتر لە خزمەتی تەندروستی نەتەوەیی، گۆرانی ژینگە (کەش و هەوا)، بەرابەری و عەدالەت، تەجرووبەی کار بۆ گەنجان و خوێندکاران، ئیمکاناتی زیاتر بۆ خوێندکاران کە لە گەل تێکنۆلۆجیای پێشکەوتووی ئەمرۆ بێتەوە. لە سیاسەتی دەروە دا، بەهێز کردنی دۆستایەتی زیاتر یان پەیوەندی باشتر لە گەل دۆستەکانمان لە دونیا، بەهێز کردنی ناتۆ و بەهێزتر کردنی پیوەندیەکان لەگەل ئەوروپا. بەداخەوە زۆرتری باسەکان باسی نێوخۆی و بەریوەبردن کێشەکانیان لەگەل حیزبی معافزەکار و هەروەها کێشەکانی نێوخۆیان و شێوەی حکومەتداری داهاتوویان تەوەری باسەکان بوون.\nئەم راگەیەندراوانە لەلایەن شاندی حیزبەوە لە ڕۆژی بەشداری تا کۆتای کۆنفرانس لە پانێڵ و کۆبونەوەو دیدارەکاندا بە زبانی ئینگلیسی بڵاوکرانەوە:


سەرۆک ترامپ ڕێنماییە فیدڕاڵیەکان بۆ مانەوە لە ماڵەوە درێژ دەکاتەوە\nسەرۆکی ئەمەریکا دانۆڵد ترامپ ڕێنماییە فیدڕاڵییەکانی بۆ مانەوە لە ماڵەوە بۆ مانگێک درێژ کردەوە لەکاتێکدا حاڵەتەکانی توشبوون و گیان لەدەستدان لە ئەمەریکا بەهۆی ڤایرۆسی کۆرۆناوە تا دێت زیاتر دەبێت.\nلە ماوەی ڕابردوودا حکومەتی فیدڕاڵی ئەمەریکا کۆمەڵێک ڕێنمایی بڵاوکردەوە بەمەبەستی ڕێگریکردن لە تەشەنەکردنی ڤایرۆسی کۆرۆنا، لەوانەش دوورکەوتنەوە لە قەرەباڵغی و تێکەڵاوی نەکردن و مانەوە لە ماڵەوە، ماوەکەی 15 ڕۆژ بوو کە ڕۆژی دووشەممە ئەو ماوەیە بەسەر دەچێت.\nسەرۆک ترامپ لە ماوەی ڕابردوودا ئاماژەی بەوەدا بوو کە حەز دەکات تاوەکو دوو هەفتەی دیکە وڵاتەکە بکاتەوە و ئەو ڕێنماییانە کەم بکاتەوە، بەڵام لەجیاتی ئەوە ئەمڕۆ بڕیاریدا بە درێژکردنەوەی ئەو ماوەیە لە 15 ڕۆژەوە بۆ 30 ڕۆژ، تاوەکو 30 ی مانگی چوار.\nسەرۆکی ئەمەریکا دانۆڵد ترامپ دەیویست ژیانی ئاسایی بگەڕێتەوە بۆ وڵاتەکە، بەڵام گەورە پسپۆڕی نەخۆشیە درمەکان لە ئەمەریکا ئانتنی فاوچی ئەوەی خستەڕوو لەوانەیە 100,000 کەس لە ئەمەریکا بەهۆی ڤایرۆسەکەوە گیان لەدەست بدەن و ملیۆنان کەس توشی ببن.\nسەرۆک ترامپ بە ڕۆژنامەنووسانی وت " دەمەوێت ژیانمان ئاسایی ببێتەوە." بەڵام ئانتنی فاوچی وتی " ئەگەر شتی زیاتر نەکرێت بۆ ڕووبەڕووبوونەوەی ڤایرۆسەکە ئەوا ئەو خەمڵاندنەی من کە دەڵێم 100بۆ 200 هەزار کەس گیان لەدەست دەدەن ڕاست دەردەچێت."\nڕێنماییە فیدڕاڵیەکان پێشنیاری ئەوە دەکەن خەڵک قەرەباڵغی دروست نەکات و هانی کەسە بە تەمەنەکان و ئەو کەسانە دەدات کە کێشەی تەندروستیان هەیە لە ماڵەکانیان بمێننەوە. هانی خەڵک دەدات ئەگەر بکرێت لە ماڵەکانیانەوە کارەکانیان جێبەجێ بکەن و خۆیان بەدووربگرن لە ڕێستۆرانت و باڕەکان، هەروەها هانی ئەوە دەدات گەشت و بازاڕی ناپێویست نەکرێت.\nجێی ئاماژەیە تاوەکو دوانیوەڕۆی ڕۆژی یەکشەممە ژمارەی توشبووان بە ڤایرۆسی کۆرۆنا لە ئەمەریکا 137,000 کەسی تێپەڕاند و زیاتر لە 2,400 حاڵەتی گیان لەدەستدانیش تۆمارکراوە.


کاکە رەسووڵ و گازکڕینەکەی.\nکاکە رەسووڵی برام ، چەند ساڵێک لەمن گەورەترە . ئەودەمی تازە خەتی دابوو . بابم شانازی بە کوڕی گەورەی دەکرد . جاروبار بۆ دابین کردنی کەل وپەلی ماڵێ ، دەیناردە شار و بازاڕان . ھەر ئەوەش کاکمی وریاتر لەمن و کە-مێک متمانە بەخۆتر بار ھێنابوو . لە ئاست ھەموو کارەکانی ماڵێدا خۆی بە بەرپرس دەزانی.\nلە مێژ بوو بابم بەڵێنی بە دایکم دابوو گازێکی گەورەی سێ شوعلەی بۆ بکڕێ . لە نێودێیدا ، لە ھیچ ماڵێک نەم دیتبوو . تەنانەت زۆرکەس تلویزیۆنیشیان نەبوو . ھەر بۆیە دایکم چاوەڕوانی ھەلێکی دەکرد قەولی بابم بگاتە جێ. ڕۆژێک بابم بە کاکە ڕەسووڵی گوت : " ڕۆڵە سبەینێ سواری مینەبووسی دێی بە ھەتا بۆکانێ پچۆ . ھەر لەخوار مەیدانی ماستی لە دووکانی حاجی عەلی ھێندێک کەل وپەل بۆ ماڵێ بھێنە و لە دووکانی کاک حەبووی خزمیشمان گازێکی باش دەگەڵ کەپسوولەکەی بکڕە . قسەم دەگەڵ کردووە ڕۆژی بازاڕی دەچم پووڵەکەی دەدەمێ . ئەنوەریش دەگەڵ خۆت بەرە با کەمێک چاوو گوێی ھەڵێ.".\nبەبیستنی ئەو قسەیەی دەپێستی خۆمدا نەدەگونجام . لەخۆشیان نەمدەزانی چ دەکەم . ھەر بەھەڵاتن ئەو ھەواڵەم بە گوێی دایکم گەیاند . ئەویش بەقەت من گەشاوە و زۆری پێی خۆشبوو . ئەخر بەڵێنەکەی بابمی بۆ دەھاتە دی . بۆیەش ھەر بەپێکەنینەوە گوتی : " دایک بە قوربانی ئەو کوڕەی بێ بۆ خەبەرت . جا سبەینێ ئەگەر چوونە بۆکانێ ، شتومەکەکانتان بۆ دەپێچمەوە و پووڵیشتان دەدەمێ . دەپێشدا سەر و سەکوتت قوڵە دەکەیەوە . دەگەڵ کاکیشت دەچیە حەمامێ و ھێندێک خۆتان سپی دەکەنەوە . تێروپڕ نێو شاریش بگەڕێن ھەتا وەڕەزیتان بەسەر دەچێ . دوایەش شتەکان ھەڵگرن و وەرنەوە . " لە وەڵامدا گوتم : " بەسەر چاو دایەگیان.. ھەر پێداویستییەکت ھەبێ بڵێ جێبەجێی دەکەم و ھەرچی بتھەوێ ، بۆت دەکڕم و دێنمەوە .".\nشەوێ ھەتا بەیانی ھەر جینگڵم دا . بە زۆری خەوم لێنەدەکەوت . وا لە سەر ھەست خەوتبووم تەنانەت ، بە ھە-ستی پێی پشیلەش وەخەبەر دەھاتم . ناھەقم مەگرن.. چونکە چوونە شاری منداڵێکی لادێیی ، وەک چوونە ھەندە-رانی پیاوێکی شاری وابوو . بەیانی بەر لە ھەموویان لە خەو ھەستام . بەرچاییمان خوارد و دەگەڵکوو مینەبووس لە بەر دێی سیگناڵی ئاگاداری بۆ سواربوونی لێدا ، خۆمان گەیاندێیە و سوار بووین . ھەتا گەیشتینە نێوشاری وە-ختەبوو جەرگ و دڵم بێتەدەرێ . بە بۆنی ماشێنی دڵم پێکدا دەھات . ھەر دابەزین بە پەلە خۆم گەیاندە لێواری قاناوێ و ھێڵێکی چاک پەرۆشم کرد . لە دووکانێک کاکم نووشابەیەکی ساردی بۆ کڕیم. بەڵکوو لەو دڵ پێکداھاتنەی خڵاسیم بێ . دوای ئەوەی ساردەمەنییەکەم خواردەوە ھێندێک ھاتمەوە سەرەخۆ . بۆ کڕینی گاز و کەپسوولەکەی بەرەو دووکانی کاک حەبووی کەوتینە ڕێ . گازێکی سێ شۆعلەی باشمان دەگەڵ کەپسوولەکەی ھەڵگرت . بڕیارمان دا سەر لە نیوەڕۆیە ، ھەر بە مینەبووسەکەی دێی لە بەر دووکانێ باری کەین و بیبەینەوە.\nوردە کارەکانمان جێبەجێ کرد . ڕوومان کردە حەمامەکەی خوارەوەی چوارڕێیە . ڕیزە ساک و پرێسکە و لایلۆن ، لە داڵانی نێو نمرەکان بە قەتار دانرابوون . ھەر نمرەیەک چۆڵ دەبوو ؛ کابرای داڵاندار بە پەلە لوور دەبووە ژوورێ و لە خولەکێکدا خاوێنی دەکردەوە ؛ ئەوسا ڕێگەی بە کەسی دوایی دەدا بچێتە ژوورێ . نۆرەمان ھات و بەجووت چووینە نمرەیەکەوە . ھێشتا خۆمان بە تەواوی نەخووساندبوو ، دیتم کاکە ڕەسووڵم لەبەر ئاوەکەی ھەر دەھات و دەچوو . گرفتێکی ھەبوو و خۆی بۆ نەدەشۆرا . لێم پرسی : " بۆخۆت ناشۆی ؟" مینگاندی و وەڵامێکی وای نەدامەوە . خەریکی سەر و گوێلاکم بووم دەمشۆرد . لە بەر خۆمەوە ھەر ویرەویرم دەھات . کاکمم دیت بە بەر دەممدا یەکدوو جاران چووە ئەو دیوەی شتوومەکەکانمان لێداکەندبوو و ھاتەوە . زۆرم گوێ نەدایە . سەرقاڵی کاری خۆم بووم . لە جاری دوایی دا، گوێم لە خشپەی لایلۆنێک بوو . ئیتر ئەوجار بە ئەرخەیانی ھاتەوە و پاک و خاوێن خۆمان شۆرد و ھاتینە دەرێ . ھەر پووڵەکەمان دا بە حەمامچییەکە ، بەر لەوەی لە پلیکانی ڕووبە شەقامەکە بچینە سەرێ ؛ کابرای داڵاندار ، ڕۆبووە پشتەملی کاکە ڕەسووڵم . بە ڕاکێشڕاکێش بردییەوە بەر دەرکی نمرەکەی . دوو سەرە سیمرخی تێکوتا . بە تووڕەیی زۆرەوە گوتی : " خوێڕی پیسکەی نەدیوبدی ، داوەرە بزانم . ئاودەست ئەوەتا لە داڵانەکە ھەیە . دا ئەو لایلۆنەی ھەڵگرەوە دەی .. لەبیرتان چووە . " کاکم ڕەنگێکی ھێنا و برد .چاوێکی پڕ لە شەرمەزاری لەمن کرد . بە ڕەنگ بزڕکاوی لایلۆنەکەی ھەڵگرت . بەڵام ھەر بەدووقامکان گرتبووی و لە خۆی دوور ڕاگرتبوو . بەبێ ئەوەی شتێک بڵێ ، بەشەرمێکی زۆرەوە وەپێشم کەوت . تازە بۆم ڕوون ببۆوە ئەو ھات و چۆیەی لە چی بوو !!. لە شەقامەکە دوو ھەنگاو لە دواترەوەی دەڕۆیشتم . ھەردووکمان بەرەو سەتڵە زبڵەکەی سەرچوارڕێ دەچووین . ئەو بۆ لایلۆن فڕێدان و منیش وەک بەرخی دوای مەڕ بە ناچار دەگەڵی بووم . بە چەند ھەنگاو ئاوڕێکی وەمن دەداوە . منیش لەبەر پێکەنین ، بە دەستێکم بەر دمم گرتبوو . نەمدەتوانی خۆم ڕاگیرکەم .لەبەر خۆمەوە ھەر دەکوڵیم . ئەویش کە دەیزانی دەگەڵ ئەومە ، لێوی لێدەکرۆشتم و ھیچی نەدەکوت.\nکاتمان لێ درەنگ ببوو . فریای گەڕانی نێو شار نەکەوتین . من بە دڵگرانی و کاکم بە لالووتی لە پێکەنینەکانم ، بەرەو جێی دابەزینی بەیانیمان تێھەڵبووینەوە . ھێشتا چارەگە سەعاتێکی مابوو بۆو کاتەی بەرەو دێ بگەڕێینەوە . مینەبووسمان بردە بەر دەرکەی دووکانێ و گازەکەمان بارکرد . کاک حەبوو چۆنیەتی بەکارھێنان ، دابەستن و مەترسییەکانی گازەکەی بە وردی بۆ کاکم شی کردەوە . ھەموو سەربەندی قسەکانیشی دەیگوت : " گاز زۆر مەترسیدارە . وریا بن نەتەقێتەوە .. خودای نەخواستە ماڵوێرانتان دەکا . ھاااا " ھەموو جارێ دەگەڵ " ھااا " گوتنەکەی کاک حەبووی ، کاکم لە ترسان چاوی زەق دەبوو . بە ئاشکرا ترسان لە چاوی دا دەدیترا . لە وەڵامدا دەیگوت : " بەڵێ باشە..بە چاوان.".\nھەتا چووینەوە ماڵێ ، کاکم لە مینەبووسەکەدا ، ھەر لێم لالووت بوو . قسەی دەگەڵ نەدەکردم . جارناجارێکیش بەمۆڕەوە خێسەیەکی دەدامێ . ھەقی بوو ؛ ئەخر زۆری پێ پێکەنیبووم . بە بزە پڕ واتاکانم زۆرم ئازار دابوو و گاڵتەم پێکردبوو . لە ماڵێ بۆ دابەستن و ھەڵکردنی گازەکە ؛ تەواوی ئامووژگاریەکانی کاک حەبووی مووبەموو بۆ دایکم گێڕاوە . ئەوجار نۆرەی دابەستن ھات . کاکم قۆڵی ھەڵماڵی گازەکەی دابەستێ . بە ئێمەی گوت : " بکشێنەوە .. نەیەنەپێشێ .. دوور ڕاوەستن .. دەتەقێتەوە ھاااا".\nجێگەی دانانی گازەکەی لە چێشتخانەکەدا بەدی کرد . شیلانگەکەی لە پشتی گازەکە بەست . کەپسوولەکەی دەجێگای تایبەتی خۆی خست . ملی ھەتا نێوشانی بردە نێو دەرگای گازەکە . دەیھەویست ئەوسەری دیکەی شیلانگەکە لە کەپسوولەکە ببەستێ . ئەمن لەلای دەرگای چێشتخانەکە ڕاوەستابووم . نازانم بۆ بە زەینم داھات کاکم بترسێنم !!. ھەر لە حاستە خۆم بە دەنگێکی بەرز گوتم : " پەەەەەەەەەەەەەە " .. دایکم لێم نیزیک بوو. زۆر بە توندی ڕاچەنی و مووچڕکێکی پێداھات و بەتوندی ئاوڕی لای منی داوە . بەڵام کاکم وەفریا نەکەوت ملی بێنێتەدەرێ . وەھا ھەڵبەزییەوە ، گازەکەی بە کەپسوولەوە نیوگەز لە حەرزی بەرزکردەوە و دایناوە . ئەوسا توانی لە تەنەکەی گازەکە نێوشانی بھێنێتە دەرێ . ڕقی بەیانیشی ھەر لێم بوو . دەستێکی بە پشتەمل و تۆقی سەری داھێنا و چاوی لە بەری دەستی کرد . بریندار نەببوو ، بەڵام دیار بوو زۆری یێش پێگەیشتبوو . بە ڕقێکی زۆرەوە ھەستا پێ و کەوتە سەرم . فریای کەوش دەپێ کردن نەکەوتم . ھەر وەک گوتوویانە : " لاقە قوونەی نەجات دە . " ڕوو بە کۆڵان و پشت دە کاکم ، ئەوەندەی ھێزی دەلاقانم دابوو ھەڵاتم . وەک فیشەک دەرپەڕیم . لە نێودەرکەی حەسارێ لینگە کەوشێکم وەنێو شانی کەوت . ھاوکات دووسێ جنێویشم پێگەیشت . بەڵام نەیگرتمەوە . ھەتا دوای نان خورانی شەوێ نەموێرا بێمەوە ماڵێ . شەو درەنگێک بە تکای دایکم ئیزنی چوونەوە ماڵم پێدرا . ھەتا چەند ڕۆژێکیش خۆم لە کاکم دەبوارد.


کەی بڕیار لەسەر کردنەوەى مزگەوتەکان دەدرێت؟\n2020.04.19 - 13:48\nسەرۆک و ئەندامێکی لیژنەی ئەوقاف و کاروباری ئاینی لە پەرلەمانی کوردستان سەردانی پارێزگاری سلێمانیان کرد و گفتوگۆی کردنەوەی دەرگای مزگەوتەکانیان کرد، ئەندامێکی لیژنەکەش دەڵێت، تاوەکو 23ی ئەم مانگە بڕیار لەوبارەیەوە دەدرێت.\nبەگوێرەی ڕاگەیەندراوێکی پارێزگای سلێمانی، ئەمڕۆ یەکشەممە، هەڤاڵ ئەبوبەکر، پارێزگاری سلێمانی لەگەڵ هەریەک لە هەورامان گەچێنەیی، سەرۆکی لیژنەی ئەوقاف و کاروباری ئاینی و ئەبوبەکر هەڵەدنی، ئەندامی هەمان لیژنەی پەرلەمانی کوردستان کۆبووەوە.\nلەوبارەیەوە ئەبوبەکر هەڵەدنی، بە ناس کوردی ڕاگەیاند: "هۆکارێکی سەردانەکەمان بۆ ئەوەبوو کە بزانین چ پلانێکیان هەیە بۆ کردنەوەی مزگەتەکان، چونکە لەگەڵ نزیکبوونەوەی مانگی ڕەمەزان خەڵک زیاتر تامەزرۆی کردنەوەی دەرگای مزگەوتەکانن".\nبەوتەی هەلەدنی، پارێزگاری سلێمانی و ژووری ئۆپەراسیۆنەکانی پارێزگاکە لەگەڵ لایەنی تەندروستیدا گفتوگۆی ئەو بابەتە دەکەن و تاوەکو 23ی ئەم مانگە بڕیار لەوبارەیەوە دەدەن کە مزگەوتەکان بکرێتەوە یاخود داخستنیان بەردەوام بێت.\nئەو ئەندامەی لیژنەی ئەوقاف و کاروباری ئایینی ڕونیشیکردەوە، بەوتەی بەرپرسانی تەندروستی و ئیداری سلێمانی و سەرجەم هەرێمیش، هێشتا دۆخەکە مەترسی هەیە و بەتەواوی کۆتایی نەهاتووە، بۆیە نازانن ئاخۆ پێش ڕەمەزان مزگەوتەکان دەکرێتەوە یاخو نا.\nئەمە لەکاتێکدایە، لەدوای زیاتر لە مانگێک لە قەدەغەی هاتوچۆ، ئیدارەی پارێزگای سلێمانی و قائیمقامییەتی سلێمانی قۆناغ بە قۆناغ بەرەو ئاساییکردنەوەی ژیان هەنگاو دەنێن و لەو چوارچێوەیەشدا ئەمڕۆ یەکشەممە بەشێکی زۆر لە بازاڕ و دوکانەکان کرانەوە.\nبەرهەمهێنەرانى رمدیسیفیر.. هەناردەى دەرەوەى ئەمریکاى دەکەین\n2020.05.04 - 14:06\nلقی هەولێری بانکی ناوەندی دانی بەوەدانا کە نزیکەی ترلیۆنێک دینار لە بانکەکەدا هەیە\n2020.05.04 - 08:42


سه‌ردار عه‌زیز 27/11/2019 379 جار خوێنراوەتەوە\nدونیای ئەمڕۆ دونیایەکی پشێوە. سی ساڵ لەمەوپێش دیواری بەرلین ڕوخاو سیستەمی جوت جەمسەری لە دونیادا کۆتایی هات. ماوەی سی ساڵی ڕابوردو لای زۆرێک وەها دادەنرێت کە ماوەیەکی بێوێنە بوو لە مێژودا، چونکە زۆربەی مێژوی مرۆڤایەتی مێژویی ململانێی زلهێزەکان بوە. بەڵام سی ساڵی ڕابوردوو سی ساڵی هێمنی و باڵادەستی ئەمریکا بوو بە سەر دونیادا.\nئێستا دونیا بەرەو جۆرێک لە فرە جەمسەری ئاڵۆز دەڕوات، کە پشێویەکی زۆر بە خۆیەوە دەبینێت. هەندێک لە چاودێران دەڵێن لە چەند دەیەی داهاتودا هەر وڵاتێک دانیشتوانی لە ٢٥٠ ملیون کەس کەمتربێت ناتوانێت بە ئاسانی سەروەری خۆی بپارێزێت.\nئایا کورد لە سەردەمی پشێوەیەدا چی دەکات؟ هەرچەندە دیدێکی ڕونی کوردیی بونی نیە، بە تایبەتی لە ئاستی تیوری و پۆلەسیدا، بەڵام لە میانەی کردار و پراکتیزدا چەند دیدێک بەدی دەکەین.\nلێرەدا بە کورتی ئاماژەیان پێئەدەین وەک هەوڵێکی سەرەتایی بۆ ئەم پرۆسەیە. دەبێت لە سەرەتادا ئاماژە بە ئەوە بدەین کە هەمو وڵاتێک یان پێکهاتەیەک جێگایەکی هەیە بۆ سیاسەتکردن و بڕیاردان، کورد هێشتا ئەم جێگایەی نیە.\nپرۆسەی دیموکراتیزەکردنی وڵاتان تەنها لە پرۆسەی بەڕێوەچونی دیموکراسیدا نیە، بەڵکو دەبێت بنەما هەبێت بۆ دیموکراسییەت. یەکەم بنەما پرسی زەبر و زەنگ و ئاسایشە، لە دۆخێکدا کە زەبر و زەنگ بێلایەن نیە، ئەستەمە باس لە سیاسەت بکرێت. سیاسەت بە مانای بەشداریکردن لە پانتایی گشتیدا لە پێناو پێکەوەگرێدانی تایبەت و گشت.\nدووەم، نەبونی ڕێگری بەشداری سیاسی، سێیەم، توانای دروستکردنی هاوپەیمانێتی و بونیادنانی هێز. چوارهەم، نەمانی هیچ هێز و ناوەندێکی بان-دەوڵەتیی.\nتێزی دیموکراسی لە عێراقیش بە گەرمی باس دەکرێت. پاش شکستی ریفراندۆم ئەم تێزە بنەمایەکی دیفاکتۆیی وەرگرتوە. عێراق ئەگەر بە پێی دەستورەکەی بەڕێوەبچێت ڕەنگە لە هەمو جێگایەکی تر زیاتر بۆ پرسی دیموکراسی گونجاو بێت. بەڵام لە عێراقدا تەنها دەستور بونیادێکی دیموکراسییانەی هەیە. هەموو بنەماکانی تر نادیومکراسیین. بۆیە یاسا هێشتا یەکلاییکەرەوەی سیاسەت نیە. هەروەها ئەوە یاسانیە کە سیاسەت لە قاڵب ئەدات، بەڵکو هێزە. تێزی دیموکراسی بە تەنها وەک تێزێکی مەحاڵ دەردەکەوێت لە بەر کۆمەڵێک هۆکار:\nیەکەم، بونی ڕێگری زۆری دیموکراسی بونی ئەو کۆمەڵگایانە.\nدووەم، لاوازبونی پرۆسەی دیموکراسیبون لە دونیادا، سێیەم، شلۆقبونی دونیا لە قۆناغی داهاتودا. بەڵام لە سەروی هەمویەوە تێزی دیموکراسی بون لە ناو کورددا خۆی کێشەی هەیە. هێشتا کۆمەڵگای سیاسی کوردی ناتوانێت دیموکراسییانە سیاسەت پیادەبکات. بەڵکو دیموکراسی تەنها ئاهەنگ و نمایشێکە.\nنەبونی دیموکراسی لە ناوخۆدا، دەبێتە هۆکاری لاوازبونی تێزی دیموکراسی بۆ چارەسەری پرسی کورد هەر لە سەرەتادا.


73541 ژمارەی بینین\nهەڵبەتە خێزان، بۆ بونیادنانى کەسایەتی منداڵ رۆڵێکی گرنگ دەبینێت، بەڵام ئایا لە کوردستان تواندراوە ئەم رۆڵەی بەرجەستە بکات؟\nئایا ژینگەی منداڵ لە گەڕەك و فێرگەکانی کوردستان لەبارە تاوەکو منداڵێکی ژێرو بەسوود بۆ کۆمەڵ پەروەردە بکات؟\nهەموو ئامارەکان ئەوەمان پێ دەڵێن کە رۆژ دوای رۆژ تووندوتیژی خێزانی لە نێو کۆمەڵگادا بەرامبەر منداڵ زیاد دەکات، سەرەڕای هەبوونی دەیان رێکخراوی پاراستنی منداڵان، ئەی ئەرکی رێکخراوەکان دەبێ چی بێت.؟\nئایا ئەو منداڵانەی لەسەر شەقامەکان کە لە ژێر تەمەنی 16 ساڵی کاری قورس دەکەن ، کێ بەرپرسیارەتی داهاتوویان لە ئەستۆ دەگرێت؟\nئەم پرسانەو دەیان پرسی گرنگی دیکەی تایبەت بە رەوشی منداڵ لە کوردستان شرۆڤە دەکەین. سەرەتا لە کوردستان چەند کەسێک لە دەزگاو رێکخراوەکانی منداڵان دەدوێنین و خانەی بێنەواییانیش لەهەولێر بەسەر دەکەینەوە.\nئازیزان لەم بەرنامەیەدا بە وردی بەدوای ئەو کێشە بەردەوامەی کۆمەڵگای کوردی گەڕاین و بەدواداچوونمان بۆ گەلێک لایەنی پەروەردەکردنی منداڵانمان کرد، بۆمان دەرکەوت کە هەوڵی چارەسەرکردنی کێشەکانی منداڵان لە کوردستان هەیە، بەڵام ئەم هەوڵانە زۆر لەسەر خۆن و فریاری هەموو کێشەکانی منداڵ ناکەوێت، بەهیوای ئەوەین بەرپرسان و هاووڵاتیان لە بیری ئەوەدا بن کە پێویستە چارەسەر بە پەلە بدۆزرێتەوە،چونکە منداڵەکانمان بەرپرسیارەتیان لەسەر شانی هەموومانە.\nچۆپی و چاره به‌رنامه‌ی تۆڕی مێدیایی رووداو بۆ به‌خشینی زانیاریی و گه‌یاندنی دنیای پێشكه‌وتووی رۆژئاوا و به‌راوردكاری ئه‌و سیستم وز رێسایانه له‌گه‌ڵ كوردستان. چۆپی هه‌رجاره و بابه‌تێك ده‌ستنیشان ده‌كات و به‌راوردی ده‌كات له‌گه‌ڵ یه‌كێك له وڵاته پێشكه‌وتووه‌كانی دنیا، ئه‌وروپا وه‌ك نموونه.\nبه‌رنامه‌ی چۆپی و چاره هه‌موو دوو هه‌فته‌جارێك له شاشه‌ی رووداو له‌لایه‌ن هونه‌رمه‌ند چۆپی فه‌تاح پیًشكه‌ش ده‌كرێت و هه‌ریه‌ك له هیوا سه‌لاح وه‌ك پرۆدیوسه‌ری به‌رنامه‌كه و سامان عه‌دنان ده‌رهێنه‌ر كاره‌كانی چۆپی وچاره به‌ڕێوه ده‌به‌ن.


وەزیری بەرگری توركیا گەیشتە هەرێمی كوردستان و لەگەڵ بەرپرسانی باڵای هەرێم كۆدەبێتەوە – شکۆی کوردستان\nدەستپێک/ڕۆژنامە/وەزیری بەرگری توركیا گەیشتە هەرێمی كوردستان و لەگەڵ بەرپرسانی باڵای هەرێم كۆدەبێتەوە\nوەزیری بەرگری توركیا گەیشتە هەرێمی كوردستان و لەگەڵ بەرپرسانی باڵای هەرێم كۆدەبێتەوە\nئێوارەی دووشەممە 2020/01/18 خولوسی ئاکار، وەزیری بەرگریی تورکیا لە بەغداوە گەیشتە هەولێر و لەلایەن شۆڕش ئیسماعیل، وەزیری پێشمەرگە، فەوزی هەریری، سەرۆکی دیوانی سەرۆکایەتیی هەرێمی کوردستان، سەفین دزەیی، بەرپرسی فەرمانگەی پەیوەندییەکانی دەرەوەی هەرێمی کوردستان و جەمال ئیمینکی، سوپاسالاری هەرێمی کوردستانەوە پێشوازیی لێکرا.\nبەپێی ئەجێندای سەردانەکە رۆژی سێشەممە وەزیریی بەرگریی تورکیا لەگەڵ نێچیرڤان بارزانی، سەرۆکی هەرێمی کوردستان، مەسروور بارزانی، سەرۆکوەزیرانی هەرێمی کوردستان و چەند بەرپرسێکی دیکەدا کۆدەبێتەوە. بە گشتی دۆخی ئەمنیی ناوچە سنوورییەکانی هەرێمی کوردستان و تورکیا، بە تایبەتی پرسی پارتی کرێکارانی کوردستان (پەکەکە) تەوەرێکی دیدار و کۆبوونەوەکان دەبێت. د. شەرەف مەنتەشە، پسپۆری پەیوەندیی نێودەوڵەتی و زانستی سیاسی دەڵێت: “پێویستە ئەمە بزانین، پێکهاتەیەک کە ببێتە مایەی هەڕەشە بۆ سەر براکانم لە هەرێمی کوردستان، نابێت لەنێو سنووری کۆماری تورکیادا بژی.\nهەروەها پێکهاتەیەک کە ببێتە هەڕەشە بۆ سەر و سامانی هاووڵاتییانی کۆماری تورکیا، بە هیچ شێوەیەک نابێت لە هەرێمی کوردستانی عێراق داڵدە بدرێت. وەزیری بەرگریی تورکیا کە ئەزموونێکی سەربازیی هەیە، کاتێک دەبینین لەگەڵ هاوتاکانی و سەرۆکی دەوڵەت و سەرۆکی هەرێمی کوردستان دیداری دەبێت. ئیدی نابێت ئێمە بە گەڕانەوە بۆ کێشەکانی 30 ساڵ لەمەوبەر، باس لە ئەمڕۆ بکەین.”\nئەوە لە کاتێکدایە دوێنێ دووشەممە وەزیری بەرگریی تورکیا لە بەغدا لەگەڵ بەرپرسانی باڵای عێراق کۆبووەوە. بەرهەم ساڵح، سەرۆککۆماری عێراق پێشوازیی لێکرد. نووسینگەی سەرۆکایەتیی کۆماری عێراق رایگەیاند، لە کۆبوونەوەکەدا جەخت لە رێزگرتن لە سەروەریی عێراق، پاراستنی ئاسایشی خاکەکەی و رێگرییکردن لەوەی ببێتە گۆڕەپانێک بۆ ھێرشکردنە سەر ھەر لایەنێک کراوەتەوە. هەروەها مستەفا کازمی، سەرۆکوەزیرانی عێراق دوای کۆبوونەوەی لەگەڵ وەزیری بەرگریی تورکیا رایگەیاند: “عێراق لە توانایدایە کۆتایی بەو هەڕەشانە بهێنێت کە دەکرێنە سەر تورکیا” و گوتیشی: “رێگە نادەین خاکی عێراق بۆ هەڕەشەکردن لە تورکیا بەکاربهێنرێت.”\nهەر لە کۆبوونەوەکەدا سەرۆکوەزیرانی عێراق ئاماژەی بەوەش کردووە، دەتوانن سوپای عێراق لە هەموو ناوچەکان جێگیر بکەن. دوای کۆبوونەوەی وەزیری بەرگریی تورکیا لەگەڵ هاوتا عێراقییەکەی، وەزارەتی بەرگریی تورکیا لە هەژماری تایبەتیی خۆی لە تۆڕی کۆمەڵایەتیی تویتەر بڵاویکردەوە کە خوڵوسی ئاکار گوتوویەتی: “رێز لە یەکێتی و سەروەری و ئارامیی عێراق دەگرین.\nلە بەرەنگاربوونەوەی رێکخراوی تیرۆرستیی پەکەکەدا هاوئاهەنگی و هاوکاری رۆڵی گرنگیان هەیە.” بڕیار بوو خولوسی ئاکار لە 13ی ئابی 2020ـدا سەردانی عێراق بکات، بەڵام بەهۆی بۆردومانی فڕۆکەیەکی بێفڕۆکەوانی تورکیا و گیانلەدەستدانی دوو ئەفسەری پلە باڵای هێزەکانی پاسەوانی سنووریی عێراق، وەزارەتی دەرەوەی عێراق سەردانی خولوسی ئاکاری بۆ بەغدا هەڵوەشاندەوە.\n[:ckb]سەركردە ژهراخواردكراوەكەی ئۆپۆزسیۆنی روسیا دەستگیركرا[:]\n[:ckb]پارتە كوردییەكانی رۆژهەڵاتی كوردستان لەیادی دامەزراندنی كۆماری كوردستاندا داوای لەبەركردنی جلی كوردی دەكەن[:]


ئاسیاحەواڵە: ئامادەین موچەی فەرمانبەران بەشێوەی ئەلیکترۆنی دابەش بکەین پارێزگاری سلێمانی\nناس کورد- کۆمپانیای ئاسیاحەواڵە کە لقێکی سەر بە کۆمپانیای ئاسیاسێڵە ڕایگەیاند ئامادەنبۆ پێدانی مووچەی فەرمانبەرانی حکومەتی هەرێم بە شێوەی ئەلیکترۆنی، دەشڵێت، پارێزگاری سلێمانی ڕەزامەنی لەسەر ئەو پرسە پیشانداوە. ، لە راگەیێندراوێکدا ئاسیاحەواڵە ڕایگەیاند: " پارێزگاری سلێمانی رەزامەندی پیشاندا لەسەر بەکار‌هێنانی خزمەتگوزاری ئەلیکترۆنی بۆ دابەشکردنی مووچەی فەرمانبەرانی شاری سلێمانی لە رێگەی جزدانی ئەلیکترۆنی ئاسیاحەواڵە." ، ئاماژەی بەوەشکردووە، ئەوەندەی ئاگادار بن وەزیری دارایی رەزامەندی نیشاندواوە و ئێستا لە بەردەم ئەنجوومەنی وەزیرانە بۆ بڕیاردان و رەزامەندی دان لەسەر پرۆژەکە. ، دەقی راگەیێندراوەکەی ئاسیاحەواڵە ، ئاسیاحەواڵە دەبێتە چارەسەرێکی ئەلیکترۆنی بۆ پێدانی مووچە لە دۆخی نەخوازراوی ئێستای کوردستاندا تەکنۆلۆجیای "مۆبایل مۆنی" (خزمەتگوزاری دارایی لە رێگەی مۆبایلەوە) ئاسانترین ڕێگەیە بۆ پێدانی مووچە ، لە کاتێکدا کۆمپانیای ئاسیاحەواڵە خوازیارە وڵاتەکەمان وهەموو جیهان قەیرانی کۆرۆنا تێپەڕێنێت، هاوکات ئامادەبوونی خۆی بۆ بە ئەلیکترۆنی کردنی پێدانی موچەی فەرمانبەرانی حکومەت نیشانداوە، کە خۆشبەختانە بەرێز پارێزگاری سلێمانی رەزامەندی پیشاندا لەسەر بەکار‌هێنانی خزمەتگوزاری ئەلیکترۆنی بۆ دابەشکردنی مووچەی فەرمانبەرانی شاری سلێمانی لە رێگەی جزدانی ئەلیکترۆنی ئاسیاحەواڵە. وە هەروەها ئەوەندەی ئاگادارین بەرێز وەزیری داریی حکومەتی هەرێمی کوردستانیش رەزامەندی نیشاندواوە و ئێستا لە بەردەم ئەنجومەنی وەزیرانی هەرێمی کوردستاندایە بۆ بڕیاردان و ڕەزامەندی لەسەر پرۆژەکە. ،\nئەمڕۆ لە جیهاندا کایەکان لە پێشکەوتنێکی دانەبڕاودان بە تایبەتی کەرتی دارایی.\nیەکێك لە تازەترین تەکنەلۆجیاکانی سەردەم لە کەرتی دارییدا بریتییە لە جزدانی ئەلیکترۆنی مۆبایل بۆ ئەنجامدانی هەموو کارە داراییەکان.\nگروپی کۆمپانیاکانی فاروق کە دەستپێشخەربووە بۆ گەشەپێدان و پێشکەشکردنی باشترین و تازەترین خزمەتگوزاری بۆ شاری سلێمانی و هەرێمی کوردستان، لە ساڵی 2014 دا هەڵسا بە دامەزراندنی کۆمپانیای ئاسیاحەواڵە بۆ پێشکەشکردنی خزمەتگوزاری دارایی ئەلیکترۆنی.\nلە ئێستادا ئاسیاحەواڵە زیاتر لە 1000 بنکەی هەیە لە هەموو شارەکانی هەرێمی کوردستان و عێراق.\nلە ساڵی 2016 ــەوە کۆمپانیاکەمان پرۆپۆزەڵی پێشکەش کردووە بە وەزارتی داریی و وەزارتەکانی تری هەرێمی کوردستان بۆ بە ئەلیکترۆنی کردنی پێدانی مووچە و پارەی خزمەتگوزارییەکان وەك پارەی کارەبا.\n، ئاسیاحەواڵە چییە؟ ، کۆمپانیای ئاسیاحەواڵە کۆمپانیایەکی تایبەتمەندە بە خزمەتگوزاری دارایی لە رێگەی مۆبایلەوە کە مۆڵەت پێدراوە لەلایەن بانکی ناوەندی عێراق و هەرێم و وەزارەتی بازرگانی و پیشەسازی. ، ئاسیاحەواڵە هەڵدەسێت بە پێشکەشکردنی خزمەتگوزاری دارایی بە شێوەی ئەلیکترۆنی لە رێگەی مۆبایلەوە کە تازەترین و باوترین خزمەتگوزاری بانکی و دارییە لە وڵاتانی پێشکەوتووی جیهاندا. ، هەروەها هەڵدەسێت بە دابەشکردنی مووچە و هاوکاری دارایی و گواستنەوەی پارە لە کەسێکەوە بۆ کەسێکی تر لە هەرشوێنێك بێت لە سنووری عێراق و کوردستان، هەروەها بۆ پارەدانی خزمەتگوزاری وەك ئاو و کارەبا و باج وکڕینی هەمو کەلوپەل وپێویستییەك بە شێوەی ئۆنلاین. ، ئاسیاحەواڵە لە ئێستادا لەگەڵ کێ کاردەکات؟ ، ئاسیاحەواڵە باوەرپێکراوی رێکخراوەکانی نەتەوە یەکگرتوەکانە لە عێراق و کوردستان و گرێبەستی درێژخایەنی هەیە لەگەڵ رێکخراوی خۆراکی جیهانیی "WFP"، رێکخراوی نەتەوەیەکگرتوەکان بۆ کاروباری ئاوارەکان "UNHCR"، UNICEF،FAO ، ICRC و رێکخراوی مانگی سوری عێراقی و دەیان رێکخراوی نێودەوڵەتی و ناوخۆیی کە زیاتر لە 250,000 سوودمەند هاوکاریی دارایی لە رێگەی ئاسیاحەواڵەوە وەردەگرن. هەروەها بانکەکانی باشووری ئیسلامی، بانکی TBI و بانکی NBI بەفەرمی مامەڵە لەگەڵ ئاسیاحەواڵە دەکەن بۆ دابینکردنی مووچەی فەرمانبەرانی دەوڵەت. ،\nئاسیاحەواڵە مووچەی هەزاران کارمەندی کۆمپانیاکانی کەرتی تایبەت دابەشدەکات لە هەرێمی کوردستان و عێراق.\nگرێبەستی درێژخایەنی لەگەڵ پۆستەی عێراق هەیە بۆ دانی پارەی پۆستە لە رێگەی ئاسیاحەواڵەوە\nگرێبەستی لەگەڵ کۆمپانیای بیمەی نیشتیمانیی عێراقی هەیە.\nهەروەها گرێبەستی هەیە لەگەڵ زۆربەی کۆمپانیاکانی فرۆشتنی تکتی فرۆکە و شتومەك بە شێوەی ئۆنلاین.\n، چۆن ئاسیاحەواڵە کاردەکات؟ و چۆن مووچەکەم وەردەگرم؟ ، هەر کارمەندێك دەتوانێت ئاپی ئاسیاحەواڵە "Asiahwala" لە ناو مۆبایلەکەی دابەزێنێت چ سیستەمی "ئەندرۆید" بێت یان "ئای ئۆ ئێس" و بێ بەرامبەر جزدانێکی ئەلیکترۆنی بکاتەوە. ، هەروەها بۆ ئەو کەسانەی کە مۆبایلی زیرەکیان نیە، دەتوانن لە رێگەی (USSD) ــەوە کۆدی *212# لێبدەن وببنە خاوەنی جزدانی ئەلیکترۆنی خۆیان، وپاشان لەرێگەی لینکێکی تایبەتەوە کە بە کورتەنامە دەنێردرێت بۆ فەرمانبەران زانیاری پێویستیان پێدەگات. بەم شێوەیە فەرمانبەران دەتوانن ببن بە خاوەنی جزدانی ئەلیکترۆنی خۆیان کە بە ژمارەی نهێنی پارێزراوە وتەنها کەسەکە خۆی دەتوانێت جزدانەکەی بەکاربهێنێت. ، ئاپی ئاسیاحەواڵە لەسەر سیم کارتی ئاسیاسێل کاردەکات، وە ئەو کارمەندەی سیم کارتی ئاسیاسێڵی نەبێت ئەوا دەتوانێت سیم کارتەکە بێبەرامبەر وەربگرێت. هەروەها کۆمپانیای ئاسیاحەواڵە سیستمی وەڵامدانەوەی ئۆتۆماتیکی "IVR" دەستەبەردەکات کە دەتوانێت رێنمایی تەواو بدات بە بەشداربوان لەسەر چۆنێتی بەکارهێنانی جزدانەکانیان. ئەمە سەرەڕای خزمەتگوزاری راژەی بەشداربوان کە ژمارە 220 ــەو رۆژانە 24 کاتژمێر وەڵامی پرسیار و داواکاری بەشداربوان دەداتەوە. ، کۆمپانیای ئاسیاحەواڵە هەڵدەسێت بە وەرگرتنی پارەی موچەکان و دابەشکردنی بەسەر موچەخۆراندا لە رێگەی جزدانی ئەلیکترۆنی ئاسیاحەواڵەوە. موچەخۆرەکان لە رێگەی کورتەنامەوە ئاگاداردەکرێن لە بڕی موچەی وەرگیراو، وە دەتوانن باڵانسی خۆیان بزانن لە رێگەی ئاپی ئاسیاحەواڵەوە. ئاسیاحەواڵە لە هەموو گەڕەکێکی شاردا بنکەی خۆی دەبێت، وە هاوکات پارە و دراو بەشێوەیەکی زانستی پاکژدەکاتەوە لە میکرۆب وڤایرۆس. وە کارمەند دەتوانێت سودمەندبێت لە هەموو خزمەتگوزارییەکانی ئاسیاحەواڵە بۆ نمونە؛ دەتوانێت پێداوستییەکانی رۆژانەی لە شتومەك بکڕێت، پارە بنێرێت بۆ کەسێکی تر، کارتی پڕکردنەوەی باڵانسی مۆبایل و ئینتەرنێت بکڕێت، وە دەتوانێت هەر بڕێکیشی بوێت لە پارەکانی رایبکێشێت لە بنکەکانی ئاسیاحەواڵە لە شاری سلێمانی کە بە پێی پێویست بنکە دەستەبەردەبێت تا بتوانێت لە نزیك ماڵەکەی خۆی ئەو بڕە پارەیەی دەیەوێت رایبکێشێت. ، ئایا موچەکەم لە جزدانی ئاسیاحەواڵەدا پارێزراوە؟ ، جزدانی ئەلیکترۆنی ئاسیاحەواڵە بە بەرزترین سیستەمی پارێزگاری ئەلیکترۆنی پارێزراوە بە پێی ستاندەر داراییە جیهانییەکان. وە جزدانی ئاسیاحەواڵە وەك هەژماری بانکی مامەڵەی لەگەڵ دەکرێت بە پێی یاسای سیستمی پارەدانی ئەلیکترۆنی ژمارە (٣) ی ساڵی 2014. هەروەها کۆمپانیای ئاسیاحەواڵە وسیستمی دارایی ئاسیاحەواڵە لەژێر چاودێری راستەوخۆی بانکی ناوەندی عێراق دایە وەك هەموو بانکەکان، سەرەڕای سەرپەرشتی کردنی لەلایەن و وەزارەتی بازرگانی و پیشەسازی هەرێمی کوردستان. ، بەیاننامەی رۆژنامەوانی لەلایەن کۆمپانیای ئاسیاحەواڵەوە ، بۆ زانیاری زیاتر: 07701180981 [email protected]\nبە فەرمی عێراق موچەی فەرمانبەرانی هەرێمی ڕاگرتووە و داوای پارە نێردراوەکانی ڕابردووش دەکاتەوە\n2020.04.25 - 23:11\nنرخی نەوتی خاوی ئەمریكی بەشێوەیەكی بەرچاو دابەزی\n2020.04.20 - 09:57\nکارمەندێکى پزیشکى توشبووى کۆرۆنا بەشێوەیەکى کارەساتبار گیانى لەدەستدا\n2020.04.15 - 11:11\nئێران بەشێوەیەکى ڕونتر هەڵوێستی خۆی لەسەر ڕاسپاردنی مستەفا كازمی ئاشكرا كرد\n2020.04.11 - 12:20


هاوکاتی بەرزبوونەوەی گرژی و ئاڵۆزییەکانی نێوان واشنتن و تاران، سوپای پاسدارانی ئێران مانۆڕێکی سەربازی ئەنجام دەدات\nهاوکاتی زیادبوونی ئاڵۆزییەکان لەسەر بەرنامەی ناوکی ئێران و هەڵمەتی فشارەکانی ئەمەریکا دژ بە کۆماری ئێسلامی، ڕۆژی شەممە تەلەفیزیۆنی دەوڵەتی ئێران ڕایگەیاند سوپای پاسداران مانۆڕێکی سەربازی ئەنجامداوە، تیایدا موشەکی بالاستیکی دژە کەشتی جەنگی بۆ شیانی ئامانجێک لە ئۆقیانوسی هندیدا هەڵداوە.\nگرتە ڤیدیۆییەکان نیشانیان دا دوو موشەکەکان بەر ئامانجێک کەوتوون کە تەلەفیزیۆنی دەوڵەتی ئێران بە " پاپۆڕەکانی گریمانەی جەنگی " ناوی بردن لە دووری هەزارو 800 کیلۆمەتر.\nبەڵام ڕاپۆرتەکە ئاماژەی بەوە نەکردووە چ جۆرە موشەکێک بەکار هاتووە.\nبەم دوواییانە گرژی و ئاڵۆزییەکانی نێوان تاران و واشنتن لەسەر بەرنامە ناوکییەکان و ڕەفتارەکانیئێران لە ناوچەکەدا زیادیان کردووە. ئەمەش پاش ئەوەی سەرۆک ترامپ لە ساڵی 2018 بە شێوەیەکی یەکلایەنە لە ڕێککەوتنی ئەتۆمی ساڵی 2015 ی نێوان ئێران و زلهێزانی جیهانی کشایەوە.\nلە هەفتەی ڕابوردووشدا ئەمەریکا سزای نوێی بەسەر ڕژێمی ئێراندا سەپاند و ئەم جارە دوو دەزگای گرنگی ژێر دەسەڵاتی عەلی خامەنەئی ڕێبەری باڵای ئێرانی کردە ئامانج.\nوەزارەتی خەزێنەی ئەمەریکا ڕۆژی چوارشەممەی ڕابردوو ڕایگەیاند هەردوو ڕێکخراوی "ستاد اجرایی فرمان امام" و "نهاد آستان قدس رضوی" لەگەڵ بەرپـرس و ئەو کۆمپانیایانەی سەر بەو دوو ڕێکخراون سزایان بەسەردا دەسەپـێنرێت.


ئەمریكا دچە كەركووكێ و تركیا دچە سلێمانیێ – Sibehî سبەھی\nئەمریكا دچە كەركووكێ و تركیا دچە سلێمانیێ\nسەرۆكێ ئەمریكایێ، دونالد ترمپ، د جڤینەكا حكومەتا خوە دە بەحسا نەفتا د دەستێ كوردان دا كربوو و گۆتبۆ: ھندەك پەترۆل د دەستێ كوردان دا ھەیە و وێ ژی دفرۆشن ئیرانێ و ئەم نكارن ڤێ یەكێ قەبوول بكن.\nمەرەما سەرۆكێ ئەمریكایێ ژ ڤێ یەكێ ئەو نەفتا د دەستێ پەیەدێ دا ل رۆژاڤایێ كوردستانێ كو ب رێیێن قەچاخ ب ئالیكاریا رژێما سوریێ دفرۆشێن ئیرانێ و ب تایبەتی مەرەما ترمپ نەفتا كەركووكێ بوو كو چەند بەرپرسێن یەكێتیێ دگەل بەرپرسێن حەشدا شەعبی ب تانكەران دبەن ئیرانێ، بوو.\nد رۆژێەكێ دا 60 ھەزار بەرمیلێن پەترۆلا كەركووكێ ب تانكەران دچە كرمانشاھێ تەسلیمی ئیرانێ دبە و پارێ وێ نەفتێ دكەڤە بەریكا ھندەك بەرپرسێن یەكێتیێ و ھندەك بەرپرسێن حەشدا شەعبی. شركەتا سۆمۆ یا پەترۆلا عیراقێ پرۆژەیەك ھەیە كو نەفتا كەركووكێ ب رێیا بۆریەكێ ببە ئیرانێ و ئەڤ یەك ژی ل حەسابێ ئەمریكایێ ناھێت.\nپئشتی ڤێ داخویانیا سەرۆكێ ئەمریكایێ، لەشكەرێ ئەمریكایێ یێ ژ سوریێ ڤەدكشە دچە كەركووكێ ل سەربازگەھا كەیوان ب جھ دبە داكو ژ وێرێ كۆنترۆلا نەفتا كەركووكێ بكە و ئەو پەترۆلێ ئێدی نەچە ئیرانێ.\nژ ئالیەك دن ڤە، پشتی سەردانا سەرۆكۆمارێ عیراقێ، بەرھەم سالح، بۆ تركیێ. دێ یەكێتی قۆناخا دویەم ژپلانا نەھێلانا پەكەكێ ل دەڤەرا سلێمانیێ دەست پێ بكە.\nوەكە ئەم دزانن قۆناخا یەكەم گرتنا بارەگایێن تەڤگەرا ئازادی یا سەر ب پەكەكێ ڤە و قەدەخەكرنا چلاكیێن وێ بوو.\nدئ قۆناخا دویەم دا تێ چاڤەرێكركن پەكەكە ل بەرخوە بدە و شەرێ یەكێتیێ بكە و یەكێتی ژی دێ رێ بدە لەشكەرێ تركیێ بچە سلێمانیێ ئالیكاریا یەكێتیێ بكە.


ژمارەی قوربانیانی لافاوەكەی بەرازیل بەرزبۆوە - تۆڕی میدیایی خەڵک\n35 هەزار كەس ئاوارەبوون\nژمارەی قوربانیانی لافاوەكەی ویلایەتی باهیای بەرازیلی (باكووری خۆرهەڵات) بۆ 18 كەس بەرزبۆوە، لەهەمان كاتدا هەر بەو هۆیەوە 35 هەزار كەس ئاوارەبوون.\nدەزگای پاراستنی مەدەنی لە باهیا ئاوارەبوونی 19.580 كەسی ڕاگەیاند، لەكاتێكدا 16 هەزار كەسی تر بەشوێن جێداڵدەدا دەگەڕێن، ئەمەش ژمارەی ئاوارەكانی بۆ 35 هەزار كەس بەرزكردەوە.\nهەروەها دەزگاكە ئاماژەی بە برینداربوونی 286 كەس و بێسەروشوێنبوونی دوو كەس كردووە، لە سەرەتای دەستپێكردنی ئەو بارانە بەلێزمەیەی ئەو ناوچەیەی بەرازیلی گرتۆتەوە.\nڕەوشەكە بەهۆی بەردەوامبوونی بارانی بەلێزمە لەماوەی كاتژمێرەكانی ڕابردوودا هێندەی تر ئاڵۆزبووە، بەپێی هەڵسەنگاندنەكانیش بارانەكە كاریگەریی لەسەر ژیانی 430 هەزار كەس لەو ناوچەیەی بەرازیل دروستكردووە.\nچەند وەرزشێک، لەسەر کورسی ئۆفیسەکەت دەتوانیت ئەنجامی بدەیت و ناهێڵێت قەڵەو بیت\nقورئانی پیرۆز لە بۆشایی ئاسمان پەخش دەكرێت\nخەڵك- پڕۆژەیەكی سەرتاسەری Divine لە بۆشایی ئاسمان بۆ پەخشی قورئانی پیرۆز دەستی بەكارەكانی كرد. (زیاتر…)\nخەڵك- ڕێكخراوی تەندروستی جیهانی ڕایدەگەیەنێت، تووشبوان بە جۆرە نوێیەكەی كۆرۆنا "ئۆمیكرۆن"، تائێستا لە 110 وڵاتدا تۆماركراون و جۆرە نوێیەكەش خێراتر…\n28 نیسان 2021 6.15 pm\n04 ئاب 2021 9.00 pm


وەک جێگرەوەى سولەیمانى.. فەرماندەیەکی حزبوڵا گروپە شیعییەکانی عێراق بەڕێوەدەبات\nعەدنان زورفى: پاشەکشەم ناکەم و داواى متمانەدان بە کابینەکەم دەخەمە بەردەم پەرلەمان\n10:09 چوار شه‌ممه 12 شوبات 2020\nدواى ماوەیەکى کەم لە کوژرانى قاسم سولەیمانى لە هێرشى فڕۆکەى بێفڕۆکەوانى ئەمریکا لە عێراق، گروپى حزبوڵاى لوبنانى کە لەلایەن ئێرانەوە پشتیوانى دەکرێت، کۆبوونەوەى بەپەلەى لەگەڵ سەرکردەى گروپە چەکدارە عێراقییەکان کردووە، بۆ یەکخستنى ڕیزەکانیان و پڕکردنەوەى بۆشایی گەورەى کوژرانى ڕێبەرەکەیان، ئەوەش بەپێی دوو سەرچاوەى ئاگادار لە کۆبوونەوەکان کە بۆ ئاژانسى ڕۆیتەرز قسەیان کردووە.\nهەرچەندە دوو سەرچاوەکە زانیارى زیاتریان لەو بارەیەوە نەدرکاندووە، بەڵام دوو سەرچاوەى دیکە لە هاوپەیمانى هەرێمایەتى سەر بە ئێران ڕایانگەیاندووە، حزبوڵا کە لەلایەن ئەمریکاوە خراوەتە لیستى تیرۆرەوە، دەستوەردانى کردووە بۆ یارمەتیدانى پڕکردنەوەى ئەو بۆشاییە کە دواى کوژرانى سولەیمانى دروستبووە، بەتایبەت لە پرسی ئاڕاستەکردنى گروپە چەکدارە عێراقییەکان.\nیەکێک لە سەرچاوە عێراقییەکان دەڵێت، سولەیمانى چەند مانگێک پێش کوژرانى کۆبوونەوەى لەگەڵ گروپە چەکدارە عێراقییەکان کردووە لە بەغدا و لە قەیرانى عێراق تێوەگلاوە، لەکاتێکدا ئێران لە هەوڵدا بوو بۆ بەرگریکردن لە هاوپەیمانەکانى و بەرژەوەندییەکانى لە ململانێیدا لەگەڵ ئەمریکا.\nدەستوەردانى حزبوڵاى لوبنانى فراوانکردنى ڕۆڵەکەیەتى لە ناوچەکە. ئەو گروپە شیعییە کە ساڵى 1982 سوپاى پاسداران دایمەزراند، ساڵانێکى درێژە میحوەرێکى ستراتیژى ئێرانییە لە ناوچەکە و یارمەتى سولەیمانیداوە لە مەشقکردن بە گروپە چەکدارەکان لە عێراق و سوریا.\nبەرپرسێکى هەرێمایەتى سەر بە ئێران دەڵێت، “ئاڕاستەکردنى گروپە چەکدارە عێراقییەکان لەلایەن حزبوڵاوە بەردەوام دەبێت تا دیاریکردنى سەرکردایەتییەکى نوێ لە فەیلەقى قودس کە لەلایەن سولەیمانییەوە سەرۆکایەتى دەکرا، بۆ مامەڵەکردن لەگەڵ قەیرانى سیاسی لە عێراق”.\nبەوتەى دوو سەرچاوەى عێراقى، کۆبوونەوەکانى نێوان حزبوڵا و سەرکردەى گروپە چەکدارە عێراقییەکان لە کانونى دووەمى ڕابردوو دەستیپێکردووە، دواى چەند ڕۆژێکى کەم لە کوژرانى سولەیمانى.\nیەکێک لە سەرچاوەکان دەڵێت، کۆبوونەوەکان لە بەیروت ئەنجامدراون، سەرچاوەیەکى دیکەش دەڵێت لە لوبنان یان ئێران بوون، بەڵام ئاژانسى ڕۆیتەرز ئاماژەى بەوەکردووە کە نەیتوانیوە ژمارە و شوێنى کۆبووەوەکان پشتڕاست بکاتەوە.\nسەرچاوەکان دەڵێن، شێخ محەمەد کەوسەرانى، نوێنەرى حزبوڵا لە عێراق کە لەگەڵ سولەیمانى کاریکردووە بۆ ساڵانێکى زۆر، کۆبوونەوەکانى ڕێکخستووە و بانگهێشتى گروپە چەکدارە عێراقییەکانى کردووە و لە ئێستادا ئاڕاستەیان دەکات.\nوتیشى، “کەوسەرانى شوێنى سولەیمانى گرتووەتەوە، هاوشێوەى سولەیمانى لەیەکێک لە کۆبوونەوەکاندا گروپە چەکدارەکانى ئاگادارکردووەتەوە کە ئامادەبن بۆ پلانێکى یەکگرتوو بۆ کۆنتڕۆڵکردنى خۆپیشاندانەکان دژى حکومەت و هێزە نیمچە سەربازییەکان”.\nبەوتەى دوو سەرچاوە عێراقییەکە، کەوسەرانى گروپەکانى هانداوە بەرەیەکى یەکگرتوو پێکبهێنن بۆ دیاریکردنى سەرۆکوەزیرانى نوێ لە عێراق.\nبەپێی دوو سەرچاوەی عێراق و فەرماندەیەکی شیعی عێراقی باڵادەست، لەئێستادا بەشێوەیەک تەماشای کەوسەرانی دەکرێت کە کەسایەتییەکی گونجاوە بۆ ئاڕاستەکردنی گروپە چەکدارییەکانی عێراق تا ئەو کاتەى جێگرەوەیەکی ئێرانی هەمیشەیی دادەنرێت، هەرچەندە ناگات بەو هەژمون و کەسایەتییەى سلێمانی هەیبوو.\nفەرماندەیەکی شیعی وتی، “کەوسەرانی پەیوەندی لەگەڵ گروپە چەکدارییەکان هەیە، ئەو لە نەجەف لەدایکبووە و دەیان ساڵە لە عێراق دەژی و بە زاراوەى عێراقیش قسە دەکات”.\nوتیشی، “سولەیمانی متمانەى پێبووە و هەمشیە پشتی پێبەستووە و لە کاتی قەیران و کۆبوونەوەکانی لە بەغدا پەیوەندی پێوە کردووە”.\nیەکێکی تر لە سەرچاوە عێراقییەکانی نزیک لە گروپە چەکدارەکان وتی کە کەوسەرانی چاوی بە موقتەدا سەدر کەوتووە و کەسایەتییەکی بەهێزی هەیە.\nئەو سەرچاوە ئاماژەى بەوەشکرد کە کەوسەرانی ڕوبەڕوی چەندین ئاڵنگاری مەترسیدار دەبێتەوە کە لەوانەیە نەتوانێت زاڵ بێت بەسەریاندا بۆئەوەى ئاست و پێگەى بگات بەو دوو فەرماندەى لە هێرشەکەى ئەمریکادا کوژران.\nسەرچاوەیەکی عێراقی دەڵێت، “زۆرێک لە فەرماندە شیعییەکان خۆیان بە گەورەتر دەبینن بۆ وەرگرتنی ئەو ئەرکە، هەرچەندە لەئێستادا بەهۆی فشارەکانی ئێرانەوە هەماهەنگی لەگەڵ دەکەن، بەڵام گومان دەکەم ئەو دۆخە بەو شێوەیە بەردەوام نەبێت، ئێرانیەکانیش ئەوە دەزانن.”\nوەڵامدانەوەى کوژرانى سولەیمانى\nسەرچاوەیەکى سەر بە ئێران کە فەرماندەیەکى سەربازییە دەڵێت، دەستوەردانى حزبوڵا بۆ ئاڕاستەکردنى ئەو گروپانەیە لەرووى سیاسییەوە، بەڵام نەگەیشتووەتە ئاستى دابینکردنى هێزى مرۆیی و چەک بۆ وەڵامدانەوەى کوژرانى سولەیمانى.\nوتیشى، “گروپە عێراقییەکان وەڵامى کوژرانى سولەیمانى دەدەنەوە لە عێراق، خۆیان ئامادەکردووە و چاوەڕوانى کاتژمێرى سفرن، پێویستیان بە دەستوەردانى حزبوڵا نییە”.\nبەرپرسێکى ئەمریکى گەورە لە ناوچەکە و سیاسەتمەدارێکى عێراقى دەڵێن، کارێکى قورسە کۆنتڕۆڵى ئەو گروپانە بکرێت، لەکاتێکدا حزبوڵا زیاتر رێکخراوترە.\nبەرپرسە ئەمریکییەکە دەڵێت، پێدەچێت ئێران بەشێوەیەکى نیمچەیی پشتی بەستێت بە هەژمونى حەسەن نەسروڵا کە خاوەنى ڕێزێکى زۆرە لەناو هاوپەیمانەکانى ئێراندا لە ناوچەکە.\nسەرۆكی فلپین هەڕەشەی گولەبارانكردنی خەڵكی دەكات گەربێتوو كەرەنتینە بشكێنن\n"200 ملیار دۆلاریشی بۆ هەژارەكان تەرخانكردووە"\n09:29 پێنج شه‌ممه 02 نیسان 2020\n16:27 سێ شه‌ممه 31 ئادار 2020\nچۆنیەتی درێژکردنەوەی قەدەغەی هاتوچۆ یاخود تەواوبوونی لەزاری وتەبێژی تەندروستییەوە\n17:58 هه‌ینی 06 ئادار 2020\nعێراق چاکبونەوەى توشبویەکى کۆرۆناى ڕاگەیاند (وێنە)\n18:49 چوار شه‌ممه 18 ئادار 2020\nعەدنان زورفى لەنێوان هەمان چارەنوسى عەلاوى و بەكارهێنانى تواناكانى بۆ مانەوە


توێژینەوە بەکارهێنانی کەرەستە پاککەرەوەکان لە ڕۆژێکدا بەرامبەری کێشانی ٢٠ جگەرەیە | xortv\nتوێژینەوە بەکارهێنانی کەرەستە پاککەرەوەکان لە ڕۆژێکدا بەرامبەری کێشانی ٢٠ جگەرەیە\nNov 26, 2019 235\nوێژینەوەیەکی نوێ دەڵێت بەکارهێنانی کەرەستەکانی خاوێنکردنەوە بە بەردەوامی زیانێکی ئەوتۆ لە کارایی سییەکان دەدات هاوشێوەی ئەوەی کەسێک رۆژانە 20 جگەرەبکێشێت.\nتوێژینەوەکە لەسەر شەش هەزار کەس و بۆماوەی بیست ساڵ ئەنجامدراوە، لە توێژینەوەکەدا دەرکەوتوە خانمان بە تایبەت لە مەترسی توشبونن بە چەندین گرفتی تەندروستی، پاش ئەوەی بۆماوەی درێژخایەن کەرەستەکانی خاوێنکردنەوە بەکاردەهێنن.\nهەروەها بە پێی توێژینەوەیکی دیکە لە کە ماڵپەری lung بڵاوبوەتەوە، سەلماندویەنی بەرهەکانی پاککردنەوە دەبێتە هۆی زیان گەیاندن بە چاو و گەرو، هەروەها دەبێتە هۆی سەر ئێشە و چەندین نەخۆشی مەترسیداری وەکو شێرپەنجە.\nتوێژەران رێنمایی خانمان دەکەن بۆ خاوێنکردنەوەی ماڵەکانیان و کەرەستەکانی ماڵەوەیان، کە تەنیا پارچە قوماشێک و هەندێک ئاو بەکاربهێنن، نەک ئەو کەرەستانەی خاوێنکردنەوەی وەکو شامپۆ و زاهی و هاوشێوەکانیان.\nکەرەستە پاککەرەوەکان٢٠ جگەرەیە\nچەند ڕێگایەکی خێرا بۆ ڕاگرتنی سەرئێشە\nSep 5, 2019 1290\nچۆنییەتی بەکارهێنانی هاوێنەی چاوی پزیشکی\nMay 20, 2019 1046\nئەو خۆراکانەی ئەگەری تووشبوون بە نەخۆشی شێرپەنجەی پرۆستات...\nAug 19, 2019 1016


قازانەلی - ویکیپیدیا، ئینسایکڵۆپیدیای ئازاد\nQazan Ali - قازان علی - Qazanelî\nپۆتانەکان: 37°41′11.5″N 45°08′56.5″E / 37.686528°N 45.149028°E / 37.686528; 45.149028پۆتانەکان: 37°41′11.5″N 45°08′56.5″E / 37.686528°N 45.149028°E / 37.686528; 45.149028\nقازانەلی گوندێکە، کەوتووەتە گوندەواری باشقەڵا، ناوچەی ناوەندی شارستانی ورمێ، شارستانی ورمێ، پارێزگای ورمێ، ڕۆژھەڵاتی کوردستان، ئێران.\nقازانەلی ھاوسنوورە لەگەڵ ئەم گوندانە:\nلە باکوورەوە لەگەڵ گوندی خوداوەردیخان.\nلە باشوورەوە لەگەڵ گوندی قزڵ حاجیلوو.\nلە ڕۆژھەڵاتەوە لەگەڵ گوندی ساریجالوو.\nلە ڕۆژاواوە لەگەڵ گوندی قەڵا عەزیز بەگ.\nبە پێی سەرژمێریی گشتیی جەماوەر و خانووی ئێران لە ساڵی ٢٠٠٦دا، ژمارەی دانیشتووانی ئەم گوندە (١١٩) کەس و (٢٧) خێزان بووە.\nوەرگیراو لە «https://ckb.wikipedia.org/w/index.php?title=قازانەلی&oldid=901578»


3/4/2021 8:13:22 PM\n4946 جار خوێندراوەتەوە\nئەم ڤیدیۆیەی دانپێدانانە بڵاوکراوەتەوە، هیچ بەڵگەیەکی یاسایی نییە. لەبەر چەند هۆکارێک: یەکەم: بە بڕیاڕی چ دادگایەک (بەناو - بەڵگە) ئاشکرا کراوە بەمەرجێک هێشتا حوکمی دادگای تێهەڵچوونەوە لە پڕۆسەدایە و کۆتایی پێ نەهاتووە.\nدووهەم: ئەمە ئەوە دەسەلمێنێت کە دەزگای ئەمنی لەسەروو سیستمی دادگایە لەکوردستاندا. دەنا لە کوێیی دونیادا (جگە لە وڵاتە سیستەم دیکتاتۆرەکان نەبێت) دەزگای ئەمنی بەڵگە لەسەر تی ڤی و ئامڕازەکانی پەیوەندی بڵاودەکاتەوە. گەر بە بڕیاڕی دادگا ئەم بەڵگانە بڵاوکرانەتەوە، کوا بڕیاڕەکە؟ گەر بڕیاڕەکەش بوونی هەبێت، کەواتە پڕۆسەی تێهەڵچوونەوەی داداگای تەمیز ناچالاک کراوە و دەستیان وەرداوەتەوە پڕۆسەکەوە.\nسێهەم: هیچ لایەنێکی تەکنیکی بێ لایەن لەلاتەن دادگاوە، بۆ چەند جارێک چەیکی دەنگەکەی نەکردووە ئایا ئەم دەنگانە هی ئەوانن؟ ئایا مۆنتاژ نەکراون؟ جگە لەوە کێ دەڵێت قسەکانیان جیدی بووە و تەنها فانتازی خۆیان نییە! کوا جبەخانە و تەقینەوە و حەشارگە نهێنیەکانیان.\nکوا چالاکیان...ئایا گرتنی وێنەی ڕێگە و بان بەڵگەیە؟ هەموو ئەمانە پرسی کراوەن. جگە لەوە تا ئێستا لەو گوتەیەی زیندانیکراوان نەکۆڵراوەتەوە کەلەبەردەم دادوەردا باسیان لە فشاری توند و ئەخلاقی کردووە کە بەرامبەریان ئەنجامدراوە.\nچوارەم ؛ گەر دەزگای ئەمنی بڕیاڕدەر ەت وەک دادوەری کۆتایی، ئەوا بەڵگەکان پووچدەبنەوە. چونکە لێرەدا تەنها پڕۆسەیەک هەیە کەئەویش حوکمی دەزگای ئەمنیە.\nلەکۆتایدا دەڵێم؛ پێویستە هەموو نوسەرانی هاوڕێم دژی ئەم جۆرە داداگایکردنە بوەستن و بێدەنگی بشکێنن. چونکە چاودێری فەیسبوک و گفتوگۆ و تەفسیرکرنی قسە لەلایەن دەزگا ئەمنیەکانەوە بە ئارەزووی خۆیان و دەستبەسەرکردن و قەدەغەکردنی ڕەخنە و دەنگی ئازاد و سانسۆری کتێبی بەدوودا دێت. ئەم پێشهاتە کوردستان بەرەو هاوشێوەی ڕژێمی سەدام و باکووری کۆریا و قەزافی گۆڕ بەگۆڕ دەبات.


چ شەرمەزار ییەك\nFriday, 04.04.2014, 12:00\nلە كۆتایی جەنگى جیهانى دووەمەوە , ئیستاشى پێوەبێت حكومەتى ئیسڕائیل بە بەردەوامى لە هەوڵى دۆزینەوەى ئەو كەسانەدایە كە بەشدارییان كردوە لە كۆمەڵ كوژى جولەكەكان لە وڵاتى ئەڵمانیا. تا ئێستا چەندین بەرپرسى ئەو كاتەى ئەڵمانیایان لە چەندین وڵاتى جیهاندا دۆویوەتەوەو بە سزاى خۆیان گەیاندون.\nئەم كارەش نیشانەى زیندۆیەتى گەلى جولەكە یەو هەر ئەم بەرپرسیاریەتەیە كە بۆتە هۆى ئەوەى لەسەر نەخشەى جیهان جێی خۆیان بكەنەوە. ئێمەى گەلى كوردیش لە كۆتایی جەنگى جیهانى یەكەمەوە وڵاتەكەمان دابەشكرا بەسەر چوار وڵاتى توركیاو ئێران و سوریاو عێراق و نەمان توانى حكومەتێكى كوردى دروست بكەین و سود لە ڕوخانى ئیمپڕاتۆریەتى عوسمانى وەرگرین وەكو گەلانى ترى ناوچەكە , كە هەموو میللەتانى ژیر دەسەڵاتى دەوڵەتى عوسمانى بونە خاوەنى دەوڵەتى سەربەخۆى خۆیان جگە لە ئیمەى كورد كە بی وڵات ماینەوە.\nئەگەرچى گەلى كورد بە درێژایی مێژووى دواى كۆتایی هاتنى جەنگى جیهانى یەكەم و نەمانى ئیمپڕاتۆریەتى عوسمانى خەباتى بێوچانى كردوە لە پێناوى بەدەستهێنانى سەر بەخۆیی و لەو پێناوەشدا بە سەدان هەزار شەهیدى داوە , بەڵام هەتا ئێستاش كورد نەیتوانیوە دەوڵەتى سەربەخۆى خۆى دامەزرێنیت .\nڕاستە لە كاتى دابەشكردنى ئیمپڕتۆریەتى عوسمانیدا بۆ چەند وڵاتێكى تازە , كورد پشتیوانى نێو دەوڵەتى نەبووە, بەڵام خۆشى هۆكار بوەو كەسانى شارەزاو لێزانى نەبوە كە بە باشى سیاسەت بكەن و خاوەنى هیچ جۆرە ستراتێجێك نەبون . بەڵام گلەیی چى لە سیاسەتمەدارانى ئەو كاتە بكەین , لە كاتێكدا دواى ساڵى 1991 باشترین هەلمان بۆ ڕەخساو تا ڕادەیەكى زۆریش هەم پشتیوانى نیو دەوڵەتیمان هەبو , هەم سۆزى میللەتانى تریشمان لەگەڵدا بوو.. بەڵام بەداخەوە كورد نەخاوەنى سەركردەى كارێزما بوو , نە خاوەنى ستراتێجێكى داڕێژراوى تۆكمە بوو . سەركردەكانى ئێستاى كوردیش هەموو سەركردەى خێڵەكى بون و لە برى یەكخستنى ڕیزەكانى گەل , خەریكى دوژمنایەتى یەكترى بون لە پێناوى بەدەستهێنانى بەرژەوەندى حیزبى و بنەماڵەیی. هۆكارى سەرەكى شكستى سیاسەتى كوردى لەم سەردەمەدا ئەگەڕێتەوە , بۆ دروستبونى بەرەى جەلالى و مەلایی لە ساڵى 1964 و دروستبونى شەڕى ناو خۆى كوردان كە تا ئێستاش بەردەوامە .\nهەر بەو هۆیەشەوە سەرانى كورد نەیانتوانى یەكێتى ڕیزەكانى گەل بپارێزن و سود لە نەمانى حكومەتى بەعس و سوپاكەى وەرگرن و ناوچە دابرَێنراوەكانیش بگەڕێنێتەوە سەر هەرێمى كوردستان . لەو كاتەوە كە شەڕى پێشمەرگانە دەستى پێكردەوە لە ساڵى 1976 دا هەتا ڕاپەڕینى 1991 دەیان هەزار هاوڵاتى كورد چەكیان بۆ حكومەتى بەعس هەڵگرت و دژى هێزى پێشمەرگە وەستانەوەو و سەدان پێشمەرگەیان شەهید و بریندار كردو زوریەشیان بەشدارییان لە پرۆسەى ئەنفال كرد.\nڕاستە زورینەیان لەبەر ئەوەى نەبنە سەر بازو نەیاننیرن بۆ بەرەكانى جەنگ و هەندێكى تریان بەناچارى چەكیان بۆ دۆژمن هەڵگرتبو , خۆشیان ئەپاراست لە ڕوبەڕوبونەوە لەگەڵ پێشمەرگە, بەڵام زۆریشن ئەوانەى بە دڵ و بە گیان شەڕى پێشمەرگەیان كردوە و خەڵكیان ئەنفال كردوەو دەستیان سورە بە خوێنى پێشمەرگە. ئیمە ناڵێن دەبێ هەموو ئەو چەكدارانە ئیعدام بكرانایە بەڵام لانى كەم موستەشارە خۆفرۆشەكان و تاوانبارەكان بە تایبەتى ئەوانەى ناویان هاتبوو لە لیستى داواكراوەكاندا , دەبوایە دادگایی بكرانایە هیچ نەبوایە لەبەر خاترى كەس و كارى شەهید و ئەنفالكراوەكان.\nبەڵام دواى زیاتر لە 23 ساڵ بەسەر ڕاپەڕیندا زۆر بون ئەوانەى لە چاوەڕوانی ئەوەدابون كە بكوژى كەس و كاریان دادگایی بكرانایە بە ناسۆرى زۆرەوە سەریان نایەوەو بەو ئاواتە نەگەیشتن . بەڵام دواى هەمو ئەو ماوە زۆرە شەوى 23 ئازارى 2014 كەنالى NRT چاوپێكەوتنێكى لەگەڵ كۆنە موستەشار فاسماغاى كۆیە كە بە قاسمە كوێر ناسراوە ئەنجامدا . ناوبراو یەكێكە لە تاوانبارەكان و دەستى سورە بە خوێنى دەیان پێشمەرگەو بەشدارى پڕۆسەى ئەنفالیشى كردوە. بەو دیدارە لە گەڵ ئەو خۆفرش و خائینە , سەر لەبەرى برینى هەموو ئەوانە كولایەوە كە ئەم خائینە تاوانى بەرامبەر كردون و لە لایەكى تریشەوە بێباكى و بێخەمى دەسەڵاتى كوردى دەر ئەخات بەرامبەر بە هاوڵاتیان و سوكایەتى پێكردنیان لەبەرامبەر سزانەدانى ئەو تاوانبارانە .\nكەواتە حەقى خۆمانەو مافى ئەوەمان هەیە بڵێین: چ شەرمەزارییەكە بۆ سەكردەكانى كورد كە تاوانبارێكى وەكو قاسماغا نەگیرێت و سزانەدرێت و ڕێگاش بدرێت بچێتە دەرەوەى وڵات ؟. چ عارێكە بۆ ئەو بەرپرسانەى كە شیخ حەعفەر پارێزگارى سلێمانى سەردەمى حیزبى بەعسى خائینیان نەگرت و رەوانەى دەرەوەى وڵاتیان كرد ؟. چ عارێكە بۆ ئەوانەى باوەشیان بۆ بكوژى مامە ڕیشە كردەوە ؟. چ تاوانێكە ئوردوگایەك بۆ نەوەكانى كۆنە موستەشارێك لەسەر بودجەى هاوڵاتیان دروست بكرێت ؟.\nچ گاڵتە جارییەكە بكوژى براى مامجەلال بە بێ تاوان , لە برى سزادانى دیوەخان و پاسەوانى بۆ دانرێت لە لایەن گەورەترین بەرپرسى ئەم وڵاتەوە ؟. چ ویژدانێكە كەسێكى تاوانبار لەبرى سزادان و دادگاییى كردنى بۆ 3 خول بكرێتە ئەندامى پەرَلەمان و دوایش بە وەزیرى داد . ئەوەى ئەیەوێت بزانێت ئەم پیاوە پێشینەى چیبوەو چى كردوە با بچێت لە بەڕێز ئەدهەم بارزانى ئامۆزاى سەرۆكى هەرێم بپرسێت ؟.\nئێمە گەیشتوینە ئەو بۆچونەى بە خۆمان بڵێین میللەت نین و حەقى هیچمان نییە هەمان بێت, چونكە ئەگەر مییلەت بوینایە دەیوایە دواى ڕوخانى حكومەتى بەعس بەشوێن تاوانبارى وەكو زەعیم ێدیق و مولازم موحسیندا بگەڕاینایەو بە سزاى گەل و نیشتمانمان بگەیەندنایە لەسەر ئەو تاوانانەى بەرامبەر بە هاوڵاتیانى شارى سلێمانى كردویانە كە قابیلى بیر چونەوە نییە.\nبەڵام لە برى ئەوە گەورەترین سەركردەى كورد بۆ ئافەرینێكى عەرەبەكان , بِڕیاریدا تاریق ڕەمەزان ئەو فڕۆكەوانەى شارى هەڵەبجەى كیمیاباران كرد , لەبرى سزادانى و دادگایی كردنى ئازاد بكرێت و ڕەوانەى دەرەوەى وڵاتیش بكرێت ؟. ئاخر ئەمە سوكایەتى كردن نییە بە شەهیدان و كەس و كارى شەهیدانى هەڵەبجە ؟؟؟, ئەرى خەڵكینە چ ویژدانێك ئەمەى قبوڵە موستەشارى ئەنفالچى موچەى وەزیرى پێ بدرێت ؟. ئەمانەى سەرەوە تەنها چەند نمونەیەكى كەم و تەنها مشتێكن لە خەروارێكى ئەو سوكایەتییەیە كە سەرانى كورد بە كەس و كارى شەهیدان و ئەنفالكراوەكان و هاوڵاتیانى ئەم هەرێمەیان كردوە.\nهاوڵاتیانى بەڕێز : ئێوە بڕواتان هەیە ئێمەى كورد خاوەنى دەسەڵاتى ئەم دوو حیزبەو سەركردەكانیان بین بە هیچ ماف و دەسكەوتێك بگەین؟. بێگومان نەخێر. ئەگەر كەسێكیش بڵێن بەڵێ , ئەوە بێ ئاگایەو یان وك ئەڵێن لە گوێی گادا نوستوە , یان دواى هەڵلا كەوتوەو بۆتە كۆیلە.\nلە ئێستادا هەرێمى كوردستان لە لایەن یەكێتى و پارتییەوە بەڕێوە ئەچێت , كە درێژكراوەى بەرەى جەلالى و مەلاییە كە مێژوەكەى ئەگەڕێتەوە بۆ ساڵى 1964 و لەو ڕۆژەوە ئەم دوو بەرەیە بونەتە پەتایەكى كوشندە بۆ ئەم میللەتەو هەتا ئەم دوو بەرەیە لە دەسەڵاتا بمێننەوە , نەك كورد بە مافەكانى ئەگات , بەڵكو ئەمانە بەردەوام دەبنە بەربەست لە بەردەم بەدەستهێنانى مافەكانى ئەم میللەتە , چونكە سەرانى ئەم دوو بەرەیە وێڵن بە دواى دەسكەوتى خۆیان .\nهەموو ئەو ئەندام و لایەنگر و دۆستى یەكێتى و پارتى كە لە ناویاندا سەدان مامۆستاى زانكۆ و دادوەر و پارێزەر و ر َۆشنبیر و كەسایەتى ناسراو هەیە , هەتا ئەو كاتەى خۆیان بە بەشێك لە دوو حیزبە بزان و بێ هەڵویست بن لەبەرامبەر ئەو تاوانانەى حیزبەكەیان و سەرانى حیزبەكەیان بەرامبەر بەم میللەتە كردویانەو كە بەردەوام ئەشى كەن , ئەوانیش بەشدارى هەموو تاوانەكانن , هەتا ئەو كاتەى بێلایەنى خۆیان ئەسەلمێنن.\nكاتێك من سەر بەو لایەنەبم كە بەرگرى لە قاسماغاو كەسانى وەكو ئەو ئەكات و داڵدەیان ئەدات و دیوەخانیان بۆ دائەنێت و پارێزگارییان ئەكات , ئەبى چیم لە قاسماغا كەمتر بێت , كە دێتە سەر تەلەفزیۆن و ئەڵێت , منیش پێشمەركە بوم و ئەگەر من ئەنفالم كردبێ خەڵكى تریش ئەنفالى كردوەو ئێستا بەرپرسى گەورەى حكومەتە. ئەمە گەورەترین تەحەدایە و فەرمون وەڵامى بدەنەوە.\nسەرۆك بارزانى كەرەى بۆ كردینە زنگە\nیان كوردستان یان نەوت و غاز\nتاكه‌ی داڵده‌دراوه‌كان حوكمی سلێمانی بكه‌ن؟


خولی ئەمریکی - نیویۆرک رب. vs دی سی یونایتد - Soccer - Yariga - Results, fixtures, tables and statistics\nفێلادێلفیا یونیۆن vs. نیو ئینگلاند تۆرۆنتۆ ئێف سی vs. مۆنتێریال ئیمپاکت سپۆرتین کانساس ستی vs. Minnesota United کۆلۆرادۆ ڕاپیدس vs. ڕیاڵ ساڵت لەیک ئێرسکواکس vs. وایتکاپس نیویۆرک رب. vs. دی سی یونایتد پۆڵاتلاند تیمبێرس vs. سیاتێل ساوندێرس نیویۆرک رب. vs. هۆوستن داینامۆ دی سی یونایتد vs. فێلادێلفیا یونیۆن ئێرسکواکس vs. دالاس\nنیویۆرک رب. vs دی سی یونایتد 1-0\nA. Romero (G) 56'\n'71 بۆ A. Muyl\nواین ڕونی (ENG)\n'79 بۆ D. Mattocks\n'80 بۆ U. Segura\n'86 بۆ S. Davis\n'49 بۆ زۆڵتان ستیبێر\n'71 بۆ A. Ivan\n'49 بۆ Y. Asad\n'71 بۆ D. Royer\n'71 بۆ D. Etienne\n'79 بۆ واین ڕونی\n'80 بۆ L. Acosta\n'86 بۆ A. Romero\n10 A. Romero 37' 56'\n99 B. Wright-Phillips 9'\nڕاهێنەر: C. Armas\n24 B. Hamid گ\n7 P. Arriola 88'\n9 واین ڕونی\n9 A. Ivan بۆ D. Royer 71'\n19 A. Muyl بۆ D. Etienne 71'\n27 S. Davis بۆ A. Romero 86'\n48 T. Worra گ\n8 U. Segura بۆ L. Acosta 80' 90+4'\n11 D. Mattocks بۆ واین ڕونی 79'\n18 زۆڵتان ستیبێر بۆ Y. Asad 49' 63'\n27 V. Andriuškevičius\n30/01/19 CLF فێلادێلفیا یونیۆن 3 - 2 نیویۆرک رب. زانیاری زیاتر لەسەر ئەم یارییە\n02/02/19 CLF نیویۆرک رب. 1 - 1 ئۆرلاندۆ سیتی زانیاری زیاتر لەسەر ئەم یارییە\n10/02/19 CLF نیویۆرک رب. 5 - 1 Phoenix Rising زانیاری زیاتر لەسەر ئەم یارییە\n20/02/19 MSC Tucson 23 : 00 نیویۆرک رب. زانیاری زیاتر لەسەر ئەم یارییە\n21/02/19 CCL Atlético Pantoja 02 : 00 نیویۆرک رب. زانیاری زیاتر لەسەر ئەم یارییە\n23/02/19 MSC دالاس 19 : 00 نیویۆرک رب. زانیاری زیاتر لەسەر ئەم یارییە\n28/02/19 CCL نیویۆرک رب. 02 : 00 Atlético Pantoja زانیاری زیاتر لەسەر ئەم یارییە\n02/03/19 MLS کۆڵۆمبۆس کریو 22 : 30 نیویۆرک رب. زانیاری زیاتر لەسەر ئەم یارییە\n28/10/18 MLS شیگاکۆ فایەر 0 - 0 دی سی یونایتد زانیاری زیاتر لەسەر ئەم یارییە\n02/11/18 MLS دی سی یونایتد P 2 - 2 P کۆڵۆمبۆس کریو بینینی ڕووداوەکان زانیاری زیاتر لەسەر ئەم یارییە\n02/02/19 CLF دی سی یونایتد 1 - 0 Bethlehem Steel زانیاری زیاتر لەسەر ئەم یارییە\n08/02/19 CLF دی سی یونایتد 1 - 1 Cincinnati زانیاری زیاتر لەسەر ئەم یارییە\n17/02/19 SCI تامپا بای ڕۆودیس 01 : 30 دی سی یونایتد زانیاری زیاتر لەسەر ئەم یارییە\n21/02/19 CLF دی سی یونایتد 01 : 00 فێلادێلفیا یونیۆن زانیاری زیاتر لەسەر ئەم یارییە\n24/02/19 SCI مۆنتێریال ئیمپاکت 01 : 00 دی سی یونایتد زانیاری زیاتر لەسەر ئەم یارییە\n04/03/19 MLS دی سی یونایتد 00 : 00 Atlanta United زانیاری زیاتر لەسەر ئەم یارییە\n10/03/19 MLS New York City 20 : 00 دی سی یونایتد زانیاری زیاتر لەسەر ئەم یارییە\n17/03/19 MLS دی سی یونایتد 01 : 00 ڕیاڵ ساڵت لەیک زانیاری زیاتر لەسەر ئەم یارییە


ئەگەر بمانەوێ و نەمانەوێ لەم نیشتیمانە پڕ لەقەیرانەدا، بۆ هەر كێشەیەكی كەسی خۆشمان، دەبێت شیكاری بۆ بارەسیاسیەكەی ووڵات و حەز و میزاجی سیاسەتمەدارە دەستڕۆیشتووە بەڕێزەكانمان بكەین. بۆیە هەركەسێكمان، بێئەوەی دركی پێبكەین، بووین بە شیكاركاری سیاسی...!! هەربۆیەشە زۆرینەی تاكەكانی ئەم كۆمەڵگا سەرلێشێواوە، لەهەموو چین و توێژەكانی، بەمەبەستی گەیشتن بە ئامانجە دوور و نزیكەكانیان، خۆیان لە حزبەكان بەگشتی و بەتایبەتیش حزبە دەسەڵاتدارەكان نزیك دەكەنەوە. بەمجۆرەش حزبە سیاسیەكان لەجیاتی ئەوەی هۆكاربن بۆ بەدەستهێنانی ئامانجە باڵاكانی گەل و نیشتیمان، بوونە بە هۆكارێكی كاریگەر بۆ گەیشتن بە ئامانج و بەرژەوەندیە تاكە كەسیەكان.\nدیارە ئەم بارودۆخە شێواو و لنگەوقوچەش، مودێلێكی سەیروسەمەرەی لە سیاسەتكردن و ئیدارەكردنی ووڵاتی هێناوەتەكایەوە، بێگومان توێژێكی عەجایەبیش لە كاربەدەستان ئەم سیاسەت و ئیدارەیە دەبەنبەڕێوە. هەروەك پێشتر ئاماژەم بۆكردووە، شوكر هەموو ووشیارین و لەسیاسەت دەزانین و هەموو تێدەگەین چ دەگوزەرێت، بۆیە درێژە بەم باسە نادەم. ئەوەی مەبەستمە لێرەدا، تێڕوانینە لە هۆكارەكانی گەیشتن بەم دەرئەنجامە كە بەڕای من وەك سیحر وایە. دەستێكی نادیار بۆزۆرینەی خەڵك، زۆر پسپۆرانە و لێزانانە تێكیدەدات و هەرچی داهاتی ئەم نیشتیمانەیە كۆنتنڕۆڵ دەكات و بەو داهاتە زۆرەش نرخی هەركەسێك دیاریدەكات لەوانەی كە ئەم سیاسەت و ئیدارە سەقەتە دەبەنبەڕێوە..!\nباسی سواوی ناو كۆمەڵانی خەڵكیش بەگشتی بریتیە لە باسكردن لە گەندەڵی دوو حزبی دەسەڵاتدار و بەبنەماڵەكردنی حزبە دەستڕۆیشتووەكان و لاوازی یاخود نەبوونی هێزی ئۆپۆزسیۆن. بەڵام بەڕای من بارودۆخە راستەقینەكە و ئەوەی كەدەگوزەرێت زۆر لەوە ئاڵۆزتر و ترسناكترە. پێموایە تەنانەت خودی ئەو دوو بنەماڵە دەسەڵات بەدەستە و حزبەكانیان و هێزە سەربازیەكانیشیان، گیرۆدەی ئەو دەستە سیحریەن كە بەئارەزووی خۆی گەمە بەچارەنوسی ئەم گەلە دەكات.\nدڵنیام زۆر كەس لەم بۆچوونەم واتێدەگەن مەبەستم لەدەستی دەرەكی بێت كە بۆ بەرژەوەندی خۆی كاردەكات. مەخابن وانیە، خۆزگە وابووایە، هەندێك جار ئەم گروپەی كە خاوەنی ئەو دەستە ئەفسوناویەن، تەنانەت گەر بۆیان بلوێت رووبەڕووی پلانەكانی زلهێزە دەرەكیەكانیش دەبنەوە لەناوچەكەدا، ئەگەر ببێتە مایەی دڵەڕاوكێ بۆ ئەوان و بەرژەوەندیەكانیان بخاتە خەتەرەوە. لەكۆتاییشدا رێزی زۆرم هەیە بۆ ئەو كەسانەی كە خۆیان نمایش نەكردووە لەم بازاڕە قێزەونەدا، بەتایبەت ئەوانەی لەناوەندی بڕیاردان، جێگەی هیوان.


سوودەکانمان | Urban Translation Services\nخزمەتگوزاریکواڵێتیبەرز سێ-قۆناغیپڕۆسەیبەرهەمهێنانمان،وەکوەرگێڕان-ڕێکخستن-پێداچوونەوەیزمانەوانی،کەبابەتنبۆ ISO 9001 وپێوانەکانی EN 15038،ئەمەشکلیلیسەرکەوتنەکانمانە.\nنرخیڕکابەر: پێشکەشکردنیخزمەتگوزاریەکانیوەرگێڕانبەپێیپێوانەنێودەوڵەتیەکانیکواڵێتیبەنرخێکی ڕکابەربۆمامەڵەکارانمانلەسەرانسەریجیهاندا.\nیتەکنەلۆژی: ئێمەبەردەوامینلەباشترکردنیتەکنەلۆژیایوەرگێڕانبەوردی. ئێمەدەتوانینکارلەسەرهەمووجۆرەفۆڕماتێکیفایلبکەین،بۆپێویستناکاتکەبیگونجێنیتلەگەڵئێمە. ئێمەلەگەڵتۆدەیگونجێنین!\nپرۆفیشناڵ DTP : گروپی DTP مانبەرهەمیکوالێتیبەرزپێشکەشدەکەنکەئامادەیەبۆچاپکردنلەگەڵزۆربەیبەرنامەکانگونجاوەوەکئیندیزاین،فرەیممارکەر،پەیجمارکەر،ماکرۆمیدیا،کۆڕڵدرەو،هتد.\nدیاریکراوی PM'S: بەڕێوەبەریپڕۆژەکانمانئامادەکارییوپێداویستیەکانیاندەبەخشنبۆگەیانیچۆنیەتیزانینیبوارەکانیان. ئەوانبەرپرسنلەگەیشتنبەپێداویستیەکانیوەرگێڕانبەبرزترینکوالێتیگونجاو.\n٢٤کاتژمێربەردەستە: هەمیشەکەسێکئامادەیەبۆخزمەتکردنیتۆلەئۆربانتەنانەتپاشکاتژمێرەکانیکارکردنیش. دەتوانیپەیوەندیبکەیبەبەڕێوەبەریپڕۆژەکەتهەرکاتێککەویستتبۆپێداویستیبازرگانیەکەتلەڕێگایسەردانیکردنینوسینگەیانلەڕێگایتەلەفۆن.\nئۆربان،لقینوسینگەیتۆیە مەڕێژەیەکیفراوانشیکاریداهێنەرانەپێشکەشدەکەینبەکۆمپانیاکانبۆیارمەتیدانیانلەپێشخستنیهەلەکانیانلەبازرگانیجیهانی. ئێمەسیستەمێکیبێهاوتاتبۆدروستدەکەینبەشێوەیەکگونجاوبێتلەگەڵپێداویستیەکانیوەرگێڕانوبەبەڵگەکردنیکۆمپانیاکەت.